2003R1702 — FI — 05.04.2007 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION ASETUS (EY) N:o 1702/2003, annettu 24 päivänä syyskuuta 2003, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä (ETA:n kannalta merkityksellinen teksti) (EUVL L 243 27.9.2003, s. 6)

Muutettu:









▼B

KOMISSION ASETUS (EY) N:o 1702/2003,

annettu 24 päivänä syyskuuta 2003,

ilma-alusten ja niihin liittyvien tuotteiden, osien ja laitteiden lentokelpoisuus- ja ympäristöhyväksyntää sekä suunnittelu- ja tuotanto-organisaatioiden hyväksyntää koskevista täytäntöönpanosäännöistä

(ETA:n kannalta merkityksellinen teksti)







1 artikla

Soveltamisala ja määritelmät

1. Tässä asetuksessa säädetään perusasetuksen 5 artiklan 4 kohdassa ja 6 artiklan 3 kohdassa määritettyjen tuotteiden, osien ja laitteiden lentokelpoisuus- ja ympäristöhyväksyntää koskevista yhteisistä teknisistä vaatimuksista ja hallinnollisista menettelyistä,

a) tyyppihyväksyntätodistusten, rajoitettujen tyyppihyväksyntätodistusten, lisätyyppihyväksyntätodistusten ja tyyppihyväksyntätodistusten muutosten hyväksyminen,

b) lentokelpoisuustodistusten, rajoitettujen lentokelpoisuustodistusten ja ilmailulupien huoltotodistusten antaminen,

c) korjaussuunnitelmaa koskevien lupien antaminen,

d) ympäristönsuojeluvaatimusten täyttymisen osoittaminen,

e) melutodistusten myöntäminen,

f) tuotteiden, osien ja laitteiden tunnistaminen,

g) tiettyjen osien ja laitteiden sertifioiminen,

h) suunnittelu- ja tuotanto-organisaatioiden hyväksyminen,

i) lentokelpoisuusmääräysten antaminen.

2. Tässä asetuksessa sovelletaan seuraavia määritelmiä:

a) ”JAA” tarkoittaa ”Joint Aviation Authorities” (Euroopan ilmailuviranomaisten yhteistyöjärjestö),

b) ”JAR” tarkoittaa ”Joint Aviation Requirements” (JAR-vaatimuksia),

c) ”osa 21” tarkoittaa vaatimuksia ja menettelyjä ilma-alusten ja niihin liittyvien tuotteiden, osien ja laitteiden sekä tämän asetuksen liitteessä mainittujen suunnittelu- ja tuotanto-organisaatioiden hyväksynnän antamiseksi.

d) ”osa M” tarkoittaa lentokelpoisuuden ylläpitoa koskevia vaatimuksia, jotka on hyväksytty perustamisasetuksen mukaisesti.

▼M4

2 artikla

Tuotteiden, osien ja laitteiden hyväksyntä

1. Tuotteille, osille ja laitteille on annettava osan 21 säännösten mukaiset todistukset.

2. Edellä olevasta 1 kohdasta poiketen ilma-aluksiin, mukaan lukien niihin asennetut tuotteet, osat tai laitteet, joita ei ole rekisteröity jäsenvaltiossa, ei sovelleta osan 21 alalukujen H ja I säännöksiä. Niihin ei myöskään sovelleta osan 21 alaluvun P säännöksiä, paitsi silloin, kun ilma-aluksen tunnistemerkinnöistä on määrännyt jokin jäsenvaltio.

3. Kun liitteessä (Osa 21) viitataan komission asetuksen (EY) N:o 2042/2003 liitteen I (Osa M) säännösten soveltamiseen ja/tai noudattamiseen ja jäsenvaltio on mainitun asetuksen 7 artiklan 3 kohdan a ja b alakohdan mukaisesti päättänyt olla soveltamatta osaa M ennen 28 päivää syyskuuta 2008, mainittuun ajankohtaan saakka sovelletaan sen sijaan asiaa koskevia kansallisia sääntöjä.

2a artikla

Tyyppihyväksyntätodistusten ja niihin liittyvien lentokelpoisuustodistusten voimassaolon jatkuminen

1. Jos tuotteella on ollut tyyppihyväksyntätodistus tai lentokelpoisuustodistuksen myöntämiseen oikeuttava asiakirja, jonka jokin jäsenvaltio on myöntänyt ennen 28 päivää syyskuuta 2003, sovelletaan seuraavia säännöksiä:

a) Tällaisella tuotteella katsotaan olevan tämän asetuksen mukaisesti myönnetty tyyppihyväksyntätodistus, jos: i) sen tyyppihyväksynnän perusteina ovat olleet: — Euroopan ilmailuviranomaisten yhteistyöjärjestön (JAA) tyyppihyväksynnän perusteet, jos tuote on hyväksytty JAA:n menettelyjen mukaisesti JAA:n tietolomakkeessa määritetyllä tavalla, tai — muiden tuotteiden osalta suunnitteluvaltion tyyppihyväksynnän tietolomakkeessa määritetyt tyyppihyväksynnän perusteet, jos kyseinen suunnitteluvaltio on ollut: — — jäsenvaltio, ellei virasto ole määrittänyt, ottaen erityisesti huomioon käytössä olevat tyyppihyväksyntämääräykset ja käyttökokemukset, että kyseinen tyyppihyväksyntäperusta ei takaa asetuksen (EY) N:o 1592/2002 ja tämän asetuksen mukaista turvallisuustasoa, tai — valtio, jonka kanssa jäsenvaltio on tehnyt kahdenvälisen lentokelpoisuutta koskevan sopimuksen tai vastaavan järjestelyn, jonka nojalla tällaiset tuotteet on hyväksytty kyseisen suunnitteluvaltion lentokelpoisuusmääräysten mukaisesti, ellei virasto ole määrittänyt, että tällaiset lentokelpoisuusmääräykset tai käyttökokemus tai suunnitteluvaltion turvallisuusjärjestelmä eivät takaa asetuksen (EY) N:o 1592/2002 ja tämän asetuksen mukaista turvallisuustasoa. Virasto tekee alustavan arvioinnin toisen luetelmakohdan säännösten vaikutuksista ja antaa komissiolle lausunnon, johon sisältyy mahdollisesti ehdotuksia tämän asetuksen muuttamiseksi; ii) ympäristönsuojeluvaatimuksina on käytetty Chicagon yleissopimuksen liitteessä 16 vahvistettuja vaatimuksia, joita sovelletaan tuotteeseen; iii) siihen on sovellettu suunnitteluvaltion lentokelpoisuusmääräyksiä.

b) Jäsenvaltion ennen 28 päivää syyskuuta 2003 rekisteröimän yksittäisen ilma-aluksen suunnittelua on pidettävä tämän asetuksen mukaisesti hyväksyttynä, jos: i) sen perustyyppisuunnittelu on ollut osa edellä a alakohdassa mainittua tyyppihyväksyntätodistusta; ii) kaikki perustyyppisuunnitteluun tehdyt muutokset, jotka eivät ole olleet tyyppihyväksyntätodistuksen haltijan vastuulla, on hyväksytty; ja iii) rekisteröintijäsenvaltion ennen 28 päivää syyskuuta 2003 antamia tai hyväksymiä lentokelpoisuusmääräyksiä on noudatettu, mukaan lukien rekisteröintijäsenvaltion hyväksymät suunnitteluvaltion tekemät lentokelpoisuusmääräysten muutokset.

c) Virasto määrittää tyyppikelpoisuuden vaatimukset tuotteille, jotka eivät täytä edellä olevan a alakohdan vaatimuksia, ennen 28 päivää maaliskuuta 2007.

d) Virasto määrittää tyyppihyväksyntään liittyvän melua koskevan tietolomakkeen kaikkia a alakohdan soveltamisalaan kuuluvia tuotteita varten ennen 28 päivää maaliskuuta 2007. Jäsenvaltiot voivat antaa edelleen sovellettavien kansallisten säännösten mukaisia melutodistuksia, kunnes virasto antaa tällaisen määritelmän.

2. Tuotteisiin, joiden tyyppihyväksyntämenettely oli käynnissä JAA:n tai jäsenvaltion menettelyjen mukaisesti 28 päivänä syyskuuta 2003, sovelletaan seuraavaa:

a) jos tuotteelle on haettu tyyppihyväksyntää useassa jäsenvaltiossa, vertailukohtana on käytettävä kaikkein pisimmälle edennyttä hanketta;

b) osassa 21 olevan 21A.15 kohdan a, b ja c alakohtaa ei sovelleta;

c) osassa 21 olevan 21A.17 kohdan a alakohdasta poiketen tyyppihyväksynnän perusteina ovat JAA:n tai tarvittaessa jäsenvaltion hyväksynnän hakemisajankohtana vahvistamat perusteet;

d) osassa 21 olevan 21A.20 kohdan a ja b alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.

3. Tuotteisiin, joilla on kansallinen tyyppihyväksyntätodistus tai vastaava ja joita koskevaa muutoksen hyväksyntämenettelyä ei ollut saatettu loppuun jäsenvaltiossa, kun tämän asetuksen mukainen tyyppihyväksyntätodistus oli määriteltävä, sovelletaan seuraavaa:

a) jos hyväksyntämenettely on käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta;

b) osassa 21 olevaa 21A.93 kohtaa ei sovelleta;

c) sovellettavina tyyppihyväksynnän perusteina ovat JAA:n tai tarvittaessa jäsenvaltion muutoksen hyväksynnän hakemisajankohtana vahvistamat perusteet;

d) osassa 21 olevan 21A.103 kohdan a alakohdan 2 alakohdan ja b alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.

4. Sellaisten tuotteiden osalta, joilla on ollut kansallinen tyyppihyväksyntätodistus tai vastaava ja joihin tehtävää suurta korjausta koskevan suunnitelman hyväksymismenettelyä ei ollut saatettu loppuun jäsenvaltiossa, kun tämän asetuksen mukainen tyyppihyväksyntätodistus oli määriteltävä, osassa 21 olevan 21A.433 kohdan a alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.

5. Jäsenvaltion myöntämän lentokelpoisuustodistuksen, jossa vahvistetaan yhdenmukaisuus edellä olevan 1 kohdan mukaisesti määritellyn tyyppihyväksyntätodistuksen kanssa, katsotaan olevan tämän asetuksen mukainen.

2b artikla

Lisätyyppihyväksyntätodistusten voimassaolon jatkuminen

1. Sellaiset lisätyyppihyväksyntätodistukset, jotka jäsenvaltio on antanut JAA:n menettelyjen tai sovellettavien kansallisten menettelyjen mukaisesti, ja sellaiset muiden kuin tyyppihyväksyntätodistuksen haltijan ehdottamat muutokset tuotteisiin, jotka jäsenvaltio on hyväksynyt sovellettavien kansallisten menettelyjen mukaisesti, katsotaan tämän asetuksen mukaan annetuiksi ja hyväksytyiksi, jos kyseiset lisätyyppihyväksyntätodistukset tai muutokset olivat voimassa 28 päivänä syyskuuta 2003.

2. Lisätyyppihyväksyntätodistuksiin, joita koskeva sovellettavien JAA:n lisätyyppihyväksyntämenettelyjen mukainen jäsenvaltion hyväksyntämenettely oli käynnissä 28 päivänä syyskuuta 2003, sekä tuotteisiin tehtäviin suuriin muutoksiin, joita on ehdottanut muu kuin tuotteen tyyppihyväksyntätodistuksen haltija ja joita koskeva sovellettavien kansallisten menettelyjen mukainen jäsenvaltion hyväksyntämenettely oli käynnissä 28 päivänä syyskuuta 2003, sovelletaan seuraavaa:

a) jos hyväksyntämenettely on käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta;

b) osassa 21 olevan 21A.113 kohdan a ja b alakohtaa ei sovelleta;

c) sovellettavina hyväksynnän perusteina ovat JAA:n tai tarvittaessa jäsenvaltion lisätyyppihyväksynnän tai suuren muutoksen hyväksynnän hakemisajankohtana vahvistamat perusteet;

d) osassa 21 olevan 21A.115 kohdan a alakohdan noudattamiseksi JAA:n tai jäsenvaltion menettelyissä tehdyt vaatimustenmukaisuutta koskevat havainnot katsotaan viraston tekemiksi havainnoiksi.

2c artikla

Tiettyjen jäsenvaltioissa rekisteröityjen ilma-alusten toiminnan jatkuminen

1. Sellaisten ilma-alusten osalta, joilla ei voida katsoa olevan tämän asetuksen 2a artiklan 1 kohdan a alakohdan mukaisesti myönnettyä tyyppihyväksyntätodistusta ja joille jokin jäsenvaltio on myöntänyt lentokelpoisuustodistuksen ennen kuin asetusta (EY) N:o 1702/2003 alettiin soveltaa kyseisessä jäsenvaltiossa ( 6 ) ja jotka olivat edelleen jonkin jäsenvaltion rekisterissä 28 päivänä maaliskuuta 2007, seuraavien tekijöiden katsotaan yhdessä muodostavan tämän asetuksen mukaisesti annetut sovellettavat erityiset lentokelpoisuusspesifikaatiot:

a) suunnitteluvaltion tyyppihyväksynnän tietolomake ja melua koskeva tyyppihyväksynnän tietolomake tai vastaavat asiakirjat edellyttäen, että suunnitteluvaltio on sopinut viraston kanssa asetuksen (EY) N:o 1592/2002 18 artiklan mukaisesti työjärjestelyistä, jotka kattavat tällaisen ilma-aluksen suunnitteluun jatkuvan lentokelpoisuuden ylläpitämisen;

b) Chicagon yleissopimuksen liitteessä 16 vahvistetut ympäristönsuojeluvaatimukset, sellaisina kuin niitä sovelletaan kyseiseen ilma-alukseen; ja

c) jatkuvan lentokelpoisuuden ylläpitämistä koskevat suunnitteluvaltion pakolliset tiedot.

2. Erityiset lentokelpoisuusspesifikaatiot sallivat sellaisen toiminnan jatkamisen, jota kyseisellä ilma-aluksella on ollut lupa harjoittaa 28 päivänä maaliskuuta 2007, ja ne ovat voimassa 28 päivään maaliskuuta 2008, ellei näitä spesifikaatioita korvata ennen mainittua ajankohtaa viraston tämän asetuksen mukaisesti antamalla suunnittelu- ja ympäristöhyväksynnällä. Jäsenvaltioiden on annettava kyseistä ilma-alusta koskevat rajoitetut lentokelpoisuustodistukset osan 21 alaluvun H mukaisesti, kun näiden spesifikaatioiden noudattaminen on osoitettu.

3. Komissio voi pidentää edellä 2 kohdassa tarkoitettua voimassaoloaikaa enintään 18 kuukaudella tietyn tyyppisen ilma-aluksen osalta, jos virasto on aloittanut kyseistä ilma-alustyyppiä koskevan hyväksyntämenettelyn ennen 28 päivää maaliskuuta 2008 ja virasto arvioi, että menettely voidaan saattaa päätökseen jatketussa määräajassa. Tällaisessa tapauksessa viraston on ilmoitettava komissiolle menettelyn arvioitu kesto.

2d artikla

Osille ja laitteille myönnettyjen todistusten voimassaolon jatkuminen

1. Jäsenvaltioiden osille ja laitteille myöntämät hyväksynnät, jotka olivat voimassa 28 päivänä syyskuuta 2003, katsotaan myönnetyiksi tämän asetuksen mukaisesti.

2. Sellaisten osien ja laitteiden osalta, joiden hyväksymis- tai lupaprosessi oli jossakin jäsenvaltiossa meneillään 28 päivänä syyskuuta 2003, sovelletaan seuraavaa:

a) jos hyväksyntämenettely on ollut käynnissä useassa jäsenvaltiossa, vertailukohtana on käytettävä kaikkein pisimmälle edennyttä hanketta,

b) osassa 21 olevaa 21A.603 kohtaa ei sovelleta,

c) osassa 21 olevan 21A.605 kohdan mukaisilla tietovaatimuksilla tarkoitetaan tietovaatimuksia, jotka olivat asianomaisen jäsenvaltion vahvistamia ajankohtana, jona hyväksyntää tai lupaa haettiin,

d) osassa 21 olevan 21A.606 kohdan b alakohdan noudattamiseksi asianomaisen jäsenvaltion tekemät vaatimustenmukaisuutta koskevat havainnot katsotaan viraston tekemiksi havainnoiksi.

2e artikla

Ilmailulupa

Jäsenvaltioiden ennen 28 päivää maaliskuuta 2007 määrittämät ehdot, jotka koskevat ilmailulupaa tai muuta lentokelpoisuustodistusta, joka myönnetään ilma-alukselle, jolla ei ole tämän asetuksen mukaista lentokelpoisuustodistusta tai rajoitettua lentokelpoisuustodistusta, katsotaan määritetyiksi tämän asetuksen mukaisesti, ellei virasto ennen 28 päivää maaliskuuta 2008 totea, että ehdot eivät takaa asetuksen (EY) N:o 1592/2002 ja tämän asetuksen mukaista turvallisuustasoa.

Jäsenvaltioiden ennen 28 päivää maaliskuuta 2007 sellaiselle ilma-alukselle, jolla ei ole tämän asetuksen mukaista lentokelpoisuustodistusta tai rajoitettua lentokelpoisuustodistusta, myöntämä ilmailulupa tai muu lentokelpoisuustodistus katsotaan tämän asetuksen mukaisesti myönnetyksi ilmailuluvaksi 28 päivään maaliskuuta 2008 asti.

▼B

3 artikla

Suunnitteluorganisaatiot

1. Tuotteiden, osien ja laitteiden suunnittelusta tai niihin tehtävistä muutoksista tai korjauksista vastaavan organisaation on osoitettava pätevyytensä osan 21 säännösten mukaisesti.

2. Edellä 1 kohdasta poiketen organisaatio, jonka päätoimipaikka on muussa valtiossa kuin jäsenvaltiossa, voi osoittaa pätevyytensä tämän valtion kyseistä tuotetta, osaa tai laitetta varten myöntämällä todistuksella mikäli:

a) kyseinen valtio on suunnitteluvaltio, ja

b) virasto on vahvistanut, että kyseisessä valtiossa sovellettavan järjestelmän riippumaton vaatimustenmukaisuustarkastus, joka perustuu joko organisaatioiden vastaavaan hyväksyntäjärjestelmään tai kyseisen valtion toimivaltaisen viranomaisen välittömiin toimiin, vastaa tasoltaan tämän asetuksen säännöksiä.

3. Suunnitteluorganisaatioiden hyväksyntätodistukset, jotka jäsenvaltio on myöntänyt tai tunnustanut sovellettavien JAA-vaatimusten ja -menettelyjen mukaisesti ja jotka ovat voimassa ennen 28 päivää syyskuuta 2003, katsotaan olevan asetuksen mukaisia. Tässä tapauksessa osan 21 olevassa alaluvussa J tarkoitettu toisen tason poikkeamahavaintojen oikaisemista koskeva ajanjakso on enintään yksi vuosi, jos havainnot liittyvät eroavuuksiin suhteessa edelliseen sovellettavaan JAR:iin.

4. Tyyppihyväksyntätodistuksen haltijan, jolla ei ole sovellettavien JAA:n menettelyjen mukaisesti myönnettyä asianmukaista suunnitteluorganisaation hyväksyntätodistusta 28 päivänä syyskuuta 2003, on osoitettava valmiutensa osan 21 olevan 21A.14 kohdassa säädettyjen ehtojen mukaisesti ennen 28 päivää syyskuuta 2005.

5. Organisaation, joka hakee lisätyyppihyväksymistodistusta tai suuren muutoksen hyväksyntää tai APU:n hyväksyntää ja jolla ei ole sovellettavien JAA:n menettelyjen mukaisesti jäsenvaltion myöntämää asianmukaista suunnitteluorganisaation hyväksymistodistusta 28 päivänä syyskuuta 2003, on osoitettava pätevyytensä ennen 28 päivää syyskuuta 2005 osassa 21 olevien kohtien 21A.112, 21A.432B mukaisesti tai APU:n osalta 21A.602B alakohdan mukaisesti.

6. Sellaisten organisaatioiden osalta, joiden suunnitteluorganisaatiohyväksyntä on sovellettavien JAA-menettelyjen mukaisesti käsiteltävänä jäsenvaltiossa 28. päivänä syyskuuta 2003

1) osan 21 kohtaa 21A234 ei sovelleta,

2) osassa 21 olevan 21A.245 kohdan noudattamiseksi JAA:n menettelyjen mukaiset vaatimustenmukaisuutta koskevat havainnot katsotaan viraston tekemiksi havainnoiksi.

4 artikla

Tuotanto-organisaatiot

1. Tuotteiden, osien ja laitteiden valmistuksesta vastaavan organisaation on osoitettava pätevyytensä osan 21 säännösten mukaisesti.

2. Edellä 1 kohdasta poiketen tuotanto-organisaatio, jonka päätoimipaikka on muussa valtiossa kuin jäsenvaltiossa, voi osoittaa valmiutensa tämän valtion kyseistä tuotetta, osaa tai laitetta varten myöntämällä todistuksella mikäli:

a) kyseinen valtio on tuotantovaltio, ja

b) virasto on vahvistanut, että kyseisessä valtiossa sovellettavan järjestelmän riippumaton vaatimustenmukaisuustarkastus, joka perustuu joko organisaatioiden vastaavaan hyväksymisjärjestelmään tai kyseisen valtion toimivaltaisen viranomaisen välittömiin toimiin, vastaa tasoltaan tämän asetuksen säännöksiä.

3. Jäsenvaltion sovellettavien JAA:n menettelyjen mukaisesti ennen 28 päivää syyskuuta 2003 myöntämien tuotanto-organisaatioita koskevien hyväksyntöjen katsotaan olevan tämän asetuksen mukaisia. Tässä tapauksessa osan 21 alaluvussa G tarkoitettu toisen tason poikkeamahavaintojen oikaisemista koskeva ajanjakso on enintään yksi vuosi, jos havainnot liittyvät eroavuuksiin suhteessa edeltävään JAR:iin.

4. Organisaation on osoitettava tämän asetuksen mukainen valmiutensa ennen 28 päivää syyskuuta 2005.

5. Organisaation sovellettavien kansallisten säännösten mukaisesti antamat vaatimustenmukaisuusilmoitukset ja valmistustodistukset katsotaan tämän asetuksen mukaisesti annetuiksi, kunnes organisaatio on osoittanut pätevyytensä osan 21 alaluvun F ja G mukaisesti.

6. Sellaisten organisaatioiden osalta, joiden tuotanto-organisaatiohyväksyntä on sovellettavien JAA-menettelyjen mukaisesti käsiteltävänä jäsenvaltiossa 28. päivänä syyskuuta 2003,

a) osan 21 kohtaa 21A234 ei sovelleta,

b) osassa 21 olevan 21A.245 kohdan noudattamiseksi JAA:n menettelyjen mukaiset vaatimustenmukaisuutta koskevat havainnot katsotaan viraston tekemiksi havainnoiksi.

5 artikla

Voimaantulo

1. Tämä asetus tulee voimaan 28 päivänä syyskuuta 2003, lukuun ottamatta osan 21 kohdan 21A.804 alakohtaa (a)(3), joka tulee voimaan 28 maaliskuuta 2004 ja alalukua H, joka tulee voimaan 28 päivänä syyskuuta 2004.

2. Poikkeuksena osan 21 kohdasta 21.A.159 jäsenvaltiot voivat myöntää hyväksyntää rajoitetuksi ajaksi ►M2 28 päivään syyskuuta 2007 ◄ mennessä.

3. Poikkeuksena osan 21 kohdasta 21A.181 jäsenvaltiot voivat myöntää todistuksia rajoitetuksi ajaksi 28 päivään syyskuuta 2008 mennessä.

4. Jos jäsenvaltio soveltaa kohdan 2 tai 3 määräyksiä, sen on ilmoitettava siitä komissiolle ja virastolle.

▼M2 —————

▼B

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

OSA 21

Ilma-alusten ja niihin liittyvien tuotteiden, osien ja laitteiden sekä suunnittelu- ja tuotanto-organisaatioiden sertifiointi Yksityiskohtainen sisällysluettelo 21.1 Yleistä LUKU A Hakijoita koskevat vaatimukset ja syntyvät oikeudet ja velvoitteet ALALUKU A — YLEISET SÄÄNNÖKSET 21A.1 Soveltamisala 21A.2 Muun henkilön kuin todistuksen hakijan tai haltijan velvoittautuminen 21A.3 Vauriot, toimintahäiriöt ja viat 21A.3B Lentokelpoisuusmääräykset 21A.4 Suunnittelun ja tuotannon välinen koordinaatio ALALUKU B — TYYPPIHYVÄKSYNTÄTODISTUKSET JA RAJOITETUT TYYPPIHYVÄKSYNTÄTODISTUKSET 21A.11 Soveltamisala 21A.13 Kelpoisuusehdot 21A.14 Pätevyyden osoittaminen 21A.15 Hakeminen 21A.16A Lentokelpoisuussäännöt 21A.16B Erityisehdot 21A.17 Tyyppihyväksynnän perusteet 21A.18 Sovellettavat ympäristönsuojeluvaatimukset ja tyyppihyväksyntäspesifikaatiot 21A.19 Uutta tyyppihyväksyntää edellyttävät muutokset 21A.20 Tyyppihyväksyntäperusteiden ja ympäristönsuojeluvaatimusten noudattaminen 21A.21 Tyyppihyväksyntätodistuksen myöntäminen 21A.23 Rajoitetun tyyppihyväksyntätodistuksen myöntäminen 21A.31 Tyyppisuunnitelma 21A.33 Tutkinta ja testaukset 21A.35 Lentotestit 21A.41 Tyyppihyväksyntätodistus 21A.44 Haltijan velvollisuudet 21A.47 Siirrettävyys 21A.51 Voimassaolo ja voimassa pysyminen 21A.55 Tietojen säilyttäminen 21A.57 Käsikirjat 21A.61 Jatkuvan lentokelpoisuuden ylläpitämistä koskevat ohjeet (ALALUKU C — EI KÄYTÖSSÄ) ALALUKU D — TYYPPIHYVÄKSYNTÄTODISTUKSIIN JA RAJOITETTUIHIN TYYPPIHYVÄKSYNTÄTODISTUKSIINTEHTÄVÄT MUUTOKSET 21A.90 Soveltamisala 21A.91 Tyyppisuunnitelman muutosten luokitus 21A.92 Kelpoisuusehdot 21A.93 Hakeminen 21A.95 Pienet muutokset 21A.97 Suuret muutokset 21A.101 Sovellettavien tyyppihyväksyntäspesifikaatioiden ja ympäristönsuojeluvaatimusten määrääminen 21A.103 Hyväksynnän myöntäminen 21A.105 Tietojen säilyttäminen 21A.107 Jatkuvan lentokelpoisuuden ylläpitämistä koskevat ohjeet 21A.109 Velvollisuudet ja EPA-merkintä ALALUKU E — LISÄTYYPPIHYVÄKSYNTÄTODISTUKSET 21A.111 Soveltamisala 21A.112 Hakukelpoisuus 21A.112B Pätevyyden osoittaminen 21A.113 Lisätyyppihyväksyntätodistuksen hakeminen 21A.114 Vaatimustenmukaisuuden osoittaminen 21A.115 Lisätyyppihyväksyntätodistuksen myöntäminen 21A.116 Siirrettävyys 21A.117 Tuotteen sen osan muuttaminen, jota lisätyyppihyväksyntä koskee 21A.118A Velvollisuudet ja EPA-merkintä 21A.118B Voimassaolo ja voimassa pysyminen 21A.119 Käsikirjat 21A.120 Jatkuvan lentokelpoisuuden ylläpitämistä koskevat ohjeet ALALUKU F — TUOTANTO ILMAN TUOTANTO-ORGANISAATION HYVÄKSYNTÄÄ 21A.121 Soveltamisala 21A.122 Hakukelpoisuus 21A.124 Hakeminen 21A.125 Hyväksymiskirjeen myöntäminen 21A.125B Havainnot 21A.125C Voimassaolo ja voimassapysyminen 21A.126 Tuotannonvalvontajärjestelmä 21A.127 Testit: ilma-alukset 21A.128 Testit: moottorit ja potkurit 21A.129 Valmistajan velvollisuudet 21A.130 Vaatimustenmukaisuusilmoitus ALALUKU G — TUOTANTO-ORGANISAATION HYVÄKSYNTÄ 21A.131 Soveltamisala 21A.133 Hakukelpoisuus 21A.134 Hakeminen 21A.135 Tuotanto-organisaation hyväksynnän myöntäminen 21A.139 Laatujärjestelmä 21A.143 Käsikirja 21A.145 Hyväksyntää koskevat vaatimukset 21A.147 Hyväksytyssä tuotanto-organisaatiossa tapahtuvat muutokset 21A.148 Toimipaikan muutokset 21A.149 Siirrettävyys 21A.151 Hyväksymisehdot 21A.153 Hyväksymisehtojen muuttaminen 21A.157 Tarkastukset 21A.158 Havainnot 21A.159 Voimassaolo ja voimassa pysyminen 21A.163 Oikeudet 21A.165 Haltijan velvollisuudet ALALUKU H — LENTOKELPOISUUSTODISTUKSET JA RAJOITETUT LENTOKELPOISUUSTODISTUKSET 21A.171 Soveltamisala 21A.172 Hakukelpoisuus 21A.173 Luokittelu 21A.174 Hakeminen 21A.175 Kieli 21A.177 Lisäykset tai muutokset 21A.179 Siirrettävyys ja uudelleen myöntäminen jäsenvaltioissa 21A.180 Tarkastukset 21A.181 Voimassaolo ja voimassa pysyminen 21A.182 Ilma-aluksen merkinnät 21A.183 Lentokelpoisuustodistusten myöntäminen 21A.184 Rajoitettujen lentokelpoisuustodistusten myöntäminen 21A.185 Ilmailulupien myöntäminen ALALUKU I — MELUTODISTUKSET 21A.201 Soveltamisala 21A.203 Hakukelpoisuus 21A.204 Hakeminen 21A.205 Melutodistusten myöntäminen 21A.207 Lisäykset tai muutokset 21A.209 Siirrettävyys ja uudelleen myöntäminen jäsenvaltioissa 21A.210 Tarkastukset 21A.211 Voimassaolo ja voimassa pysyminen ALALUKU J — SUUNNITTELUORGANISAATION HYVÄKSYNTÄ 21A.231 Soveltamisala 21A.233 Hakukelpoisuus 21A.234 Hakeminen 21A.235 Suunnitteluorganisaation hyväksynnän myöntäminen 21A.239 Suunnittelunvarmistusjärjestelmä 21A.243 Tiedot 21A.245 Hyväksyntää koskevat vaatimukset 21A.247 Suunnittelunvarmistusjärjestelmän muutokset 21A.249 Siirrettävyys 21A.251 Hyväksymisehdot 21A.253 Hyväksymisehtojen muuttaminen 21A.257 Tarkastukset 21A.258 Havainnot 21A.259 Voimassaolo ja voimassa pysyminen 21A.263 Oikeudet 21A.265 Haltijan velvollisuudet ALALUKU K — OSAT JA LAITTEET 21A.301 Soveltamisala 21A.303 Sovellettavien vaatimusten noudattaminen 21A.305 Osien ja laitteiden hyväksyminen 21A.307 Osien ja laitteiden luovuttaminen asennettavaksi (ALALUKU L — EI KÄYTÖSSÄ) ALALUKU M — KORJAUKSET 21A.431 Soveltamisala 21A.432 Hakukelpoisuus 21A.432B Pätevyyden osoittaminen 21A.433 Korjausten suunnittelu 21A.435 Korjausten luokittelu 21A.437 Korjaussuunnitelman hyväksynnän myöntäminen 21A.439 Korjausosien tuotanto 21A.441 Korjauksen tekeminen 21A.443 Rajoitukset 21A.445 Korjaamattomat vauriot 21A.447 Tietojen säilyttäminen 21A.449 Jatkuvan lentokelpoisuuden ylläpitämistä koskevat ohjeet 21A.451 Velvollisuudet ja EPA-merkintä (ALALUKU N — EI KÄYTÖSSÄ) ALALUKU O — EUROPEAN TECHNICAL STANDARD ORDER (ETSO) -VALTUUTUKSET 21A.601 Soveltamisala 21A.602A Hakukelpoisuus 21A.602B Pätevyyden osoittaminen 21A.603 Hakeminen 21A.604 Apuvoimalaitteen (APU) ETSO-valtuutus 21A.605 Tietovaatimukset 21A.606 ETSO-valtuutuksen myöntäminen 21A.607 ETSO-valtuutukseen liittyvät oikeudet 21A.608 Suunnittelua ja suorituskykyä koskeva ilmoitus (DDP) 21A.609 ETSO-valtuutuksen haltijoiden velvollisuudet 21A.610 Poikkeuksien hyväksyminen 21A.611 Suunnittelun muutokset 21A.613 Tietojen säilyttäminen 21A.615 Viraston tekemät tarkastukset 21A.619 Voimassaolo ja voimassa pysyminen 21A.621 Siirrettävyys (ALALUKU P — ILMAILULUPA) ALALUKU Q — TUOTTEIDEN, OSIEN JA LAITTEIDEN MERKITSEMINEN 21A.801 Tuotteiden merkitseminen 21A.803 Tunnistetietojen käsittely 21A.804 Osien ja laitteiden merkitseminen 21A.805 Kriittisten osien merkitseminen 21A.807 ETSO-artikkeleiden merkitseminen LUKU B TOIMIVALTAISTEN VIRANOMAISTEN MENETTELYT ALALUKU A — YLEISET SÄÄNNÖKSET 21B.5 Soveltamisala 21B.20 Toimivaltaisen viranomaisen velvollisuudet 21B.25 Toimivaltaisen viranomaisen organisaatiota koskevat vaatimukset 21B.30 Dokumentoidut menettelyt 21B.35 Organisaation ja menettelyjen muutokset 21B.40 Kiistojen ratkaiseminen 21B.45 Raportointi/koordinointi 21B.55 Tietojen säilyttäminen 21B.60 Lentokelpoisuusmääräykset ALALUKU B — TYYPPIHYVÄKSYNTÄTODISTUKSET JA RAJOITETUT TYYPPIHYVÄKSYNTÄTODISTUKSET (ALALUKU C — EI KÄYTÖSSÄ) ALALUKU D — MUUTOKSET TYYPPIHYVÄKSYNTÄTODISTUKSIIN JA RAJOITETTUIHIN TYYPPIHYVÄKSYNTÄ-TODISTUKSIIN ALALUKU E — LISÄTYYPPIHYVÄKSYNTÄTODISTUKSET ALALUKU F — TUOTANTO ILMAN TUOTANTO-ORGANISAATION HYVÄKSYNTÄÄ 21B.120 Tarkastaminen 21B.130 Hyväksymiskirjeen antaminen 21B.135 Hyväksymiskirjeen ylläpitäminen 21B.140 Hyväksymiskirjeen muuttaminen 21B.143 Havainnoista ilmoittaminen 21B.145 Hyväksymiskirjeen peruminen määräajaksi tai pysyvästi 21B.150 Tietojen säilyttäminen ALALUKU G — TUOTANTO-ORGANISAATION HYVÄKSYNTÄ 21B.220 Tarkastaminen 21B.225 Ilmoitus havainnosta 21B.230 Todistuksen antaminen 21B.235 Jatkuva valvonta 21B.240 Tuotanto-organisaation hyväksynnän muuttaminen 21B.245 Tuotanto-organisaation hyväksynnän peruuttaminen määräajaksi ja pysyvästi 21B.260 Tietojen säilyttäminen ALALUKU H — LENTOKELPOISUUSTODISTUKSET JA RAJOITETUT LENTOKELPOISUUSTODISTUKSET 21B.320 Tarkastaminen 21B.325 Lentokelpoisuustodistusten antaminen 21B.330 Lentokelpoisuustodistusten peruuttaminen määräajaksi ja pysyvästi 21B.345 Tietojen säilyttäminen ALALUKU I — MELUTODISTUKSET 21B.420 Tarkastaminen 21B.425 Melutodistusten myöntäminen 21B.430 Melutodistuksen peruuttaminen määräajaksi tai pysyvästi 21B.445 Tietojen säilyttäminen ALALUKU J — SUUNNITTELUORGANISAATION HYVÄKSYNTÄ ALALUKU K — OSAT JA LAITTEET (ALALUKU L — EI KÄYTÖSSÄ) ALALUKU M — KORJAUKSET (ALALUKU N — EI KÄYTÖSSÄ) ALALUKU O — ETSO-VALTUUTUKSET (ALALUKU P — ILMAILULUPA) ALALUKU Q — TUOTTEIDEN, OSIEN JA LAITTEIDEN YKSILÖINTI LIITE — EASA-LOMAKKEET

21.1 Yleistä

Tässä osassa toimivaltaisella viranomaisella tarkoitetaan

a) niiden organisaatioiden osalta, joiden pääasiallinen toimipaikka on jossakin jäsenvaltiossa, kyseisen jäsenvaltion määräämää viranomaista, tai virastoa, jos jäsenvaltio niin vaatii,

b) virastoa niiden organisaatioiden osalta, joiden pääasiallinen toimipaikka on jossakin muussa valtiossa kuin jäsenvaltiossa.

LUKU A

HAKIJOITA KOSKEVAT VAATIMUKSET JA SYNTYVÄT OIKEUDET JA VELVOITTEET

ALALUKU A — YLEISET SÄÄNNÖKSET

21A.1 Soveltamisala

Tässä osassa esitetään yleiset säännökset tämän osan mukaisesti myönnettyjen tai myönnettävien todistusten hakijoiden ja haltijoiden oikeuksista ja velvollisuuksista.

21A.2 Muun henkilön kuin todistuksen hakijan tai haltijan velvoittautuminen

Tämän luvun mukaisen tuote-, osa- tai laitetodistuksen haltijalta tai hakijalta edellytettävät toimenpiteet ja velvoitteet voi suorittaa hänen puolestaan toinen luonnollinen henkilö tai oikeussubjekti, jos todistuksen haltija tai hakija pystyy osoittamaan, että hän on tehnyt kyseisen henkilön kanssa sopimuksen, jolla varmistetaan todistuksen haltijan velvoitteet.

21A.3 Vauriot, toimintahäiriöt ja viat

a) Tiedonkeruu-, tutkimus- ja analysointijärjestelmä. Tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuutuksen, suuren korjauksen suunnitteluhyväksynnän tai muun hyväksynnän, joka katsotaan annetuksi tämän asetuksen mukaisesti, haltijalla on oltava järjestelmä sellaisiin vaurioihin, toimintahäiriöihin, vikoihin ja muihin poikkeamiin liittyvien raporttien ja tietojen keräämistä, tutkimista ja analysoimista varten, jotka voivat vaikuttaa haitallisesti tyyppihyväksyntätodistuksessa, rajoitetussa tyyppihyväksyntätodistuksessa, lisätyyppihyväksyntätodistuksessa, ETSO-valtuutuksessa tai suuren korjauksen suunnitteluhyväksynnässä tai missä tahansa muussa hyväksynnässä, joka katsotaan annetuksi tämän asetuksen mukaisesti, tarkoitetun tuotteen, osan tai laitteen jatkuvan lentokelpoisuuden säilymiseen. Tätä järjestelmää koskevat tiedot on annettava tuotteen, osan tai laitteen kaikkien tunnettujen käyttäjien saataville ja pyynnöstä sellaisen henkilön saataville, jolla on siihen muuhun täytäntöönpanomääräykseen perustuva valtuutus.

b) Raportoiminen virastolle 1) Tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuututuksen, suuren korjauksen suunnitteluhyväksynnän tai minkä tahansa muun hyväksynnän, joka katsotaan annetuksi tämän asetuksen mukaisesti, haltijan on ilmoitettava virastolle kaikki tiedossaan olevat vauriot, toimintahäiriöt, viat tai muut poikkeamat, jotka liittyvät tyyppihyväksyntätodistuksessa, rajoitetussa tyyppihyväksyntätodistuksessa, lisätyyppihyväksyntätodistuksessa, ETSO-valtuututuksessa, suuren korjauksen suunnitteluhyväksynnässä tai missä tahansa muussa hyväksynnässä, joka katsotaan annetuksi tämän asetuksen mukaisesti, tarkoitettuun tuotteeseen, osaan tai laitteeseen ja joista on seurannut tai joista voi seurata vaarallinen tilanne. 2) Raportit on tehtävä viraston määräämällä lomakkeella ja sen määräämin menetelmin niin pian kuin se on käytännössä mahdollista, ja ne on lähetettävä joka tapauksessa 72 tunnin kuluessa mahdollisen vaarallisen tilanteen havaitsemisesta, ellei sille ole poikkeuksellista estettä.

c) Raportoitujen poikkeamien tutkiminen. 1) Jos kohdan b) tai kohdan 21A.129(f)(2) tai 21A.165(f)(2) mukaisesti raportoitu poikkeama johtuu suunnitteluvirheestä tai valmistusviasta, tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuututuksen tai suuren korjauksen suunnitteluhyväksynnän, tai minkä tahansa muun hyväksynnän, joka katsotaan annetuksi tämän asetuksen mukaisesti, haltijan taikka valmistajan on tutkittava vian syy ja ilmoitettava virastolle selvityksensä tulokset sekä toimenpiteet, joihin hän on ryhtynyt tai aikoo ryhtyä vian korjaamiseksi. 2) Jos virasto toteaa, että vian korjaaminen edellyttää toimenpiteitä, tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuututuksen tai suuren korjauksen suunnitteluhyväksynnän tai minkä tahansa muun hyväksynnän, joka katsotaan annetuksi tämän asetuksen mukaisesti, haltijan taikka valmistajan on lähetettävä asiaa koskevat tiedot virastolle.

21A.3B Lentokelpoisuusmääräykset

a) Lentokelpoisuusmääräyksellä tarkoitetaan viraston antamaa tai hyväksymää asiakirjaa, jossa määrätään toimenpiteistä, jotka on suoritettava hyväksyttävän turvallisuustason palauttamiseksi ilma-alukselle silloin, kun on olemassa näyttöä siitä, että kyseisen ilma-aluksen turvallisuustaso saattaa muuten heikentyä.

b) Virasto antaa lentokelpoisuusmääräyksen seuraavissa tilanteissa: 1) kun virasto on todennut, että ilma-aluksen tila ei ilma-aluksen tai siihen asennetun moottorin, potkurin, osan tai laitteen puutteellisuuden vuoksi ole turvallinen 2) kun on todennäköistä, että sama tilanne esiintyy tai voi syntyä muissa ilma-aluksissa

c) Kun virasto on antanut lentokelpoisuusmääräyksen (b) kohdassa tarkoitetun vaarallisen tilanteen korjaamiseksi tai tarkastuksen vaatimiseksi, tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuututuksen tai merkittävää korjausta koskevan suunnitelman hyväksynnän tai minkä tahansa muun hyväksynnän, joka katsotaan annetuksi tämän asetuksen mukaisesti, haltijan on 1) ehdotettava sopivaa korjaustoimenpidettä tai vaadittavia tarkastuksia tai molempia ja lähetettävä näiden ehdotusten tiedot virastolle hyväksyttäviksi 2) viraston hyväksyttyä (1) alakohdassa tarkoitetut ehdotukset ilmoitettava asiaa koskevat kuvaustiedot ja suorittamista koskevat ohjeet tuotteen, osan tai laitteen kaikille tunnetuille käyttäjille tai omistajille sekä pyydettäessä jokaiselle, jonka on noudatettava lentokelpoisuusmääräystä.

d) Lentokelpoisuusmääräykseen on kuuluttava ainakin seuraavat tiedot: 1) selvitys vaarallisesta tilasta, 2) niiden ilma-alusten tiedot, joita asia koskee, 3) tarvittavat toimenpiteet, 4) tarvittavien toimenpiteiden suorittamisen määräaika, 5) voimaantulopäivä.

21A.4 Suunnittelun ja tuotannon välinen koordinaatio

Jokaisen tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen, ETSO-valtuutuksen, tyyppisuunnitelman muutoksen hyväksynnän tai korjaussuunnitelman hyväksynnän haltijan on tarvittaessa toimittava yhteistyössä tuotanto-organisaation kanssa, jotta varmistetaan:

a) kohdissa 21A.122 tai 21A.133 tai 21A.165(c)(2) vaadittu riittävä yhteistyö suunnittelun ja tuotannon välillä ja

b) tuotteen, osan tai laitteen jatkuvan lentokelpoisuuden ylläpitämisen tukeminen asianmukaisesti.

ALALUKU B — TYYPPIHYVÄKSYNTÄTODISTUKSET JA RAJOITETUT TYYPPIHYVÄKSYNTÄTODISTUKSET

21A.11 Soveltamisala

Tässä luvussa määrätään menettelytavoista tuotteiden tyyppihyväksyntätodistusten ja ilma-alusten rajoitettujen tyyppihyväksyntätodistusten myöntämistä varten sekä näiden todistusten hakijoiden ja haltijoiden oikeuksista ja velvollisuuksista.

21A.13 Kelpoisuusehdot

Mikä tahansa luonnollinen henkilö tai oikeussubjekti, joka on osoittanut tai on osoittamassa pätevyytensä kohdan 21A.14 mukaisesti, voi hakea tyyppihyväksyntätodistusta tai rajoitettua tyyppihyväksyntätodistusta tämän alaluvun ehtojen mukaisesti.

21A.14 Pätevyyden osoittaminen

a) Tyyppihyväksyntätodistusta tai rajoitettua tyyppihyväksyntätodistusta hakevan organisaation on osoitettava pätevyytensä viraston alaluvun J mukaisesti myöntämän suunnitteluorganisaation hyväksyntätodistuksen avulla.

b) Edellä olevasta (a) kohdasta poiketen hakija voi pyytää virastolta lupaa osoittaa pätevyytensä muulla tavoin käyttäen menettelyjä, joissa määritetään suunnitteluperiaatteet, käytettävissä olevat resurssit sekä toimenpiteiden järjestys tämän osan vaatimusten noudattamiseksi, jos tuote on jokin seuraavista: 1) ultrakevyt lentokone tai roottori-ilma-alus, purjelentokone tai moottoripurjelentokone, ilmapallo, kuumailmalaiva tai, 2) pieni lentokone, joka täyttää kaikki seuraavat edellytykset: i) yksi mäntämoottori, vapaasti hengittävä, jonka suurin lentoonlähtöteho on enintään 250 hp ( MTOP) ii) perinteinen kokoonpano iii) perinteiset materiaalit ja rakenne iv) VFR-lento-olosuhteissa, joissa ei muodostu jäätä v) enintään nelipaikkainen (lentäjän paikka mukaan lukien) ja suurin lentoonlähtöpaino enintään 1 361 kg vi) paineistamaton matkustamo vii) tehostamattomat ohjauslaitteet viii) perustaitolento enintään +6/-3g tai 3) mäntämoottori tai 4) moottorilla tai potkurilla on moottoripurjelentokoneita koskevien lentokelpoisuussääntöjen mukainen tyyppihyväksyntä tai 5) koneessa on kiinto- tai säätöpotkuri.

21A.15 Hakeminen

a) Tyyppihyväksyntää tai rajoitettua tyyppihyväksyntää koskeva hakemus on tehtävä viraston määräämällä lomakkeella ja sen määräämin tavoin.

b) Ilma-aluksen tyyppihyväksyntää tai rajoitettua tyyppihyväksyntää koskevan hakemuksen mukana on toimitettava piirustus ilma-aluksesta kolmesta suunnasta sekä sen alustavat perustiedot, mukaan lukien suunnitellut käyttöominaisuudet ja -rajoitukset.

c) Moottorin tai potkurin tyyppihyväksyntää koskevan hakemuksen mukana on toimitettava moottorin tai potkurin yleinen kokoonpanopiirustus, kuvaus suunnitteluominaisuuksista, käyttöominaisuudet sekä ehdotetut käyttörajat.

21A.16A Lentokelpoisuussäännöt

Virasto julkaisee perustamisasetuksen 14 artiklan mukaisesti lentokelpoisuussääntöjä normeiksi, joiden avulla voidaan osoittaa tuotteiden, osien ja laitteiden täyttävän perustamisasetuksen liitteessä I esitetyt oleelliset vaatimukset. Kyseisten sääntöjen on oltava riittävän yksityiskohtaisia, jotta hakijat voivat selvittää, millä ehdoin todistuksia myönnetään.

21A.16B Erityisehdot

a) Virasto laatii tuotteelle erityiset yksityiskohtaiset tekniset eritelmät eli erityisehdot, mikäli tuotetta koskevissa lentokelpoisuussäännöissä ei ole annettu riittävän tarkkoja tai asianmukaisia turvallisuusvaatimuksia tuotteelle seuraavista syistä: 1) tuotteessa on uusia tai epätavallisia suunnitteluominaisuuksia, verrattuna niihin suunnitteluperiaatteisiin, joihin sovellettava lentokelpoisuussääntö perustuu, 2) tuotteen aiottu käyttötarkoitus on epätavallinen tai 3) muiden samanlaisten tuotteiden käytöstä tai tuotteista, joilla on samantapaisia suunnitteluominaisuuksia, saatujen kokemusten perusteella on käynyt ilmi, että vaarallisia vikoja voi syntyä.

b) Erityisehdot sisältävät turvallisuusmääräykset, joita virasto pitää välttämättöminä vastaavan turvallisuustason saavuttamiseksi kuin mitä sovellettavalla lentokelpoisuussäännöllä saavutetaan.

21A.17 Tyyppihyväksynnän perusteet

a) Tyyppihyväksynnän tai rajoitetun tyyppihyväksynnän myöntämisessä ilmoitettaviin tyyppihyväksyntäperusteisiin on kuuluttava: 1) Viraston laatima sovellettava lentokelpoisuussääntö, joka on voimassa todistuksen hakupäivänä, ellei: i) virasto määrää muuta tai ii) hakija haluaa noudattaa myöhemmin voimaantulevia tai alakohtien (c) ja (d) mukaisia muutoksia. 2) Kohdan 21A.16B(a) mukaisesti määrätyt mahdolliset erityisehdot.

b) Suuren lentokoneen ja suuren roottorialuksen tyyppihyväksyntää koskeva hakemus on voimassa viisi vuotta ja kaikki muut tyyppihyväksyntää koskevat hakemukset kolme vuotta, paitsi silloin, jos hakija osoittaa hakemuksen jättöhetkellä, että tuotteen suunnittelu, kehittäminen ja testaaminen vie pidemmän ajan ja virasto hyväksyy tämän pidemmän ajanjakson.

c) Jos tyyppihyväksyntätodistusta ei ole myönnetty tai on ilmeistä, että sitä ei tulla myöntämään (b) kohdassa tarkoitetun ajanjakson kuluessa, hakija voi: 1) tehdä uuden tyyppihyväksyntää koskevan hakemuksen ja noudattaa kaikkia (a) kohdan ehtoja, joita sovellettiin myös alkuperäiseen hakemukseen tai 2) hakea alkuperäiseen hakemukseen pidennystä ja noudattaa niitä sovellettavia lentokelpoisuussääntöjä, jotka ovat olleet voimassa hakijan valitsemana päivänä, joka on aikaisintaan sama päivä kuin (b) kohdassa tarkoitettu päivä, jona tyyppihyväksyntä olisi viimeistään myönnetty alkuperäisen hakemuksen perusteella.

d) Jos hakija haluaa noudattaa jotakin lentokelpoisuussääntöihin tehtyä muutosta, joka on tullut voimaan tyyppihyväksyntää koskevan hakemuksen jättämisen jälkeen, hakijan on noudatettava myös muita muutoksia, jotka viraston näkemyksen mukaan liittyvät suoranaisesti kyseiseen muutokseen.

21A.18 Sovellettavat ympäristönsuojeluvaatimukset ja tyyppihyväksyntäspesifikaatiot

a) Ilma-aluksen tyyppihyväksynnän myöntämistä varten sovellettavat melutasovaatimukset on esitetty Chicagon yleissopimuksessa: Chapter 1 of Annex 16, Volume I, Part II ja: 1) ääntä hitaammat suihkulentokoneet: Volume I, Part II, Chapters 2, 3 ja 4, soveltuvin osin; 2) potkurikäyttöiset lentokoneet: Volume I, Part II, Chapters 3, 4, 5, 6 ja 10, soveltuvin osin; 3) helikopterit: Volume I, Part II, Chapters 8 ja 11, soveltuvin osin; 4) ääntä nopeammat lentokoneet: Volume I, Part II, Chapter 12, soveltuvin osin.

b) Ilma-aluksen ja moottorin tyyppihyväksynnän myöntämistä koskevat päästövaatimukset on esitetty Chicagon sopimuksen liitteessä 16: 1) tahallisen polttoaineen päästöjen estäminen: Volume II, Part II, Chapter 2; 2) vain ääntä hitaammilla nopeuksilla käytettäväksi tarkoitettujen suihku- ja ohivirtausmoottorien päästöt: Volume II, Part III, Chapter 2; 3) vain ääntä nopeammilla nopeuksilla käytettäväksi tarkoitettujen suihku- ja ohivirtausmoottorien päästöt: Volume II, Part III, Chapter 3;

c) Virasto julkaisee perustamisasetuksen 14 artiklan mukaisesti hyväksyntäspesifikaatioita, jotka sisältävät hyväksyttävät menetelmät kohdissa (a) ja (b) määritettyjen melua ja päästöjä koskevien vaatimusten noudattamisen osoittamiseksi.

21A.19 Uutta tyyppihyväksyntää edellyttävät muutokset

Luonnollisen henkilön tai oikeussubjektin, joka ehdottaa tuotteeseen muutosta, on haettava virastolta uutta tyyppihyväksyntää, mikäli virasto katsoo, että suunnitteluun, tehoon, työntövoimaan tai massaan tehtävä muutos on niin merkittävä, että on tarpeen tehdä täydellinen selvitys sovellettavien tyyppihyväksyntäperusteiden noudattamisesta.

21A.20 Tyyppihyväksyntäperusteiden ja ympäristönsuojeluvaatimusten noudattaminen

a) Tyyppihyväksynnän tai rajoitetun tyyppihyväksynnän hakijan on osoitettava täyttävänsä sovellettavat tyyppihyväksynnän perusteet ja ympäristönsuojeluvaatimukset sekä esitettävä virastolle, miten vaatimustenmukaisuus on osoitettu.

b) Hakijan on annettava vakuutus siitä, että hän on osoittanut vaatimustenmukaisuuden kaikkien sovellettavien tyyppihyväksynnän perusteiden ja ympäristönsuojeluvaatimusten osalta.

c) Jos hakijalla on asianmukainen suunnitteluorganisaation hyväksyntä, (b) kohdassa tarkoitettu vakuutus on annettava alaluvun J ehtojen mukaisesti.

21A.21 Tyyppihyväksyntätodistuksen myöntäminen

Hakijalla on oikeus viraston myöntämään tyyppihyväksyntätodistukseen seuraavien edellytysten täyttyessä:

a) hakija on osoittanut pätevyytensä kohdan 21A.14 mukaisesti;

b) hakija on antanut kohdassa 21A.20(b) tarkoitetun vakuutuksen ja

c) on osoitettu, että: 1) tuote, jolle hyväksyntää haetaan, täyttää sovellettavat tyyppihyväksynnän perusteet ja ympäristönsuojeluvaatimukset, jotka on määritetty kohtien 21A.17 ja 21A.18 mukaisesti; 2) mahdollisesti täyttämättä jääneet lentokelpoisuusehdot on kompensoitu tekijöillä, jotka antavat vastaavan turvallisuustason, 3) mikään piirre tai ominaisuus ei tee tuotteesta vaarallista niissä käyttötarkoituksissa, joita varten hyväksyntää haetaan ja 4) tyyppihyväksynnän hakija on nimenomaisesti todennut olevansa valmis noudattamaan kohdan 21A.44 edellytyksiä.

d) Jos kyseessä on ilma-aluksen tyyppihyväksyntätodistus, siihen asennetulla moottorilla, potkurilla tai molemmilla on tyyppihyväksyntätodistus, joka on annettu tai määritetty tämän asetuksen mukaisesti.

21A.23 Rajoitetun tyyppihyväksyntätodistuksen myöntäminen

a) Mikäli kohdan 21A.21(c) edellytykset eivät täyty ilma-aluksen osalta, hakijalla on oikeus viraston myöntämään ilma-aluksen rajoitettuun tyyppihyväksyntätodistukseen, jos hakija: 1) noudattaa viraston tyyppihyväksymisperusteita, jolla taataan riittävä turvallisuus ilma-aluksen tarkoitetussa käytössä, sekä asiaan sovellettavia ympäristönsuojeluvaatimuksia, 2) toteaa nimenomaisesti olevansa valmis noudattamaan kohdan 21A.44 edellytyksiä.

b) Ilma-alukseen asennetulla moottorilla, potkurilla tai molemmilla tulee: 1) olla tyyppihyväksyntätodistus, joka on hyväksytty tai määritetty tämän asetuksen mukaisesti tai 2) osoitetusti olla ilma-aluksen turvallisen käytön kannalta tarpeellisten tyyppihyväksyntäspesifikaatioiden mukaisia.

21A.31 Tyyppisuunnitelma

a) Tyyppisuunnitelman tulee sisältää: 1) Piirustukset, erittelyt sekä piirustus- ja erittelyluettelot, joita tarvitaan asiaankuuluvat tyyppihyväksymisperusteet ja ympäristönsuojeluvaatimukset täyttävän tuotteen konfiguraation ja suunnittelupiirteiden määrittämiseksi; 2) materiaaleja, valmistusprosesseja ja -menetelmiä sekä kokoonpanoa koskevat tiedot, jotka ovat tarpeen tuotteen vaatimustenmukaisuuden varmistamiseksi; 3) hyväksytty lentokelpoisuusmääräysten mukainen lentokelpoisuusrajoituksia koskeva osa ohjeista jatkuvan lento-kelpoisuuden ylläpitämiseksi ja 4) muut tiedot, jotka ovat tarpeen myöhemmin valmistettavien samantyyppisten tuotteiden lentokelpoisuuden, meluominaisuuksien, polttoaineen päästöjen ja pakokaasupäästöjen (tarvittaessa) toteamiseksi vertailemalla.

b) Jokainen tyyppisuunnitelma on riittävästi yksilöitävä.

21A.33 Tutkinta ja testaukset

a) Hakijan on tehtävä kaikki tarkastukset ja testit, jotka ovat tarpeen sovellettavien tyyppihyväksynnän perusteiden ja ympäristönsuojeluvaatimusten noudattamisen osoittamiseksi.

b) Ennen kunkin kohdassa (a) määrätyn testin tekemistä hakijan on määritettävä: 1) testattavan näytteen osalta, että: i) materiaalit ja menettelyt ovat ehdotetun tyyppisuunnitelman erittelyjen mukaiset; ii) tuotteiden osat ovat ehdotetun tyyppisuunnitelman piirustusten mukaiset, iii) valmistusprosessit, rakenne ja kokoonpano vastaavat ehdotetun tyyppisuunnitelman määrityksiä ja 2) testauslaitteisto ja testauksessa käytettävät mittalaitteet ovat testin kannalta sopivat ja ne on kalibroitu asianmukaisesti.

c) Hakijan tulee antaa virastolle mahdollisuus tehdä tarkastukset, jotka ovat tarpeen kohdan (b) noudattamisen varmistamiseksi.

d) Hakijan tulee sallia virastolle kaikkien raporttien tarkastamisen ja sellaisten tarkastusten ja lento- ja maatestien tekemisen, tai sen läsnäolon lento- ja maatesteissä, jotka ovat tarpeen hakijan kohdan 21A.20(b) mukaisesti antaman vaatimustenmukaisuutta koskevan ilmoituksen kelpoisuuden varmistamiseksi ja sen määrittämiseksi, että mikään piirre tai ominaisuus ei tee tuotteesta vaarallista niissä käyttötarkoituksissa, joille hyväksyntää haetaan.

e) Viraston kohdan (d) mukaisesti tekemien tai valvomien testien osalta: 1) hakijan tulee toimittaa virastolle ilmoitus kohdan (b) vaatimusten noudattamisesta, ja 2) tuotteeseen, osaan tai laitteeseen ei saa tehdä testiin liittyviä muutoksia, jotka voivat vaikuttaa vaatimustenmukaisuusilmoitukseen kohdan (b) vaatimustenmukaisuuden osoittamisen ja tuotteen, osan tai laitteen viraston tarkastettavaksi antamisen välisenä aikana.

21A.35 Lentotestit

a) Tyyppihyväksynnän saamiseksi tehtävä lentotestaus on tehtävä viraston tällaista lentotestausta koskevien ehtojen mukaisesti.

b) Hakijan on suoritettava kaikki viraston tarpeellisina pitämät lentotestit: 1) sovellettavien tyyppihyväksymisperusteiden ja ympäristönsuojeluvaatimusten noudattamisen toteamiseksi ja 2) jos kyseessä on tämän luvun mukaisesti hyväksyttävä muu ilma-alus kuin purjelentokone ja moottoripurjelentokone, ja lentokone, jonka enimmäislentoonlähtömassa (MTOM) on enintään 2722 kg, sen määrittämiseksi, onko saatu riittävät takeet, että ilma-alus, sen osat ja laitteet ovat luotettavia ja toimivat asianmukaisesti.

c) (Varattu)

d) (Varattu)

e) (Varattu)

f) Alakohdassa (b)(2) määrättyjen lentotestien on sisällettävä: 1) niiden ilma-alusten osalta, joissa on turbiinimoottoreita, joiden tyyppiä ei ole aiemmin käytetty tyyppihyväksytyssä ilma-aluksessa, vähintään 300 tuntia käyttöä täydellisellä moottorikokoonpanolla, joka on tyyppihyväksyntätodistuksen mukainen ja 2) kaikkien muiden ilma-alusten osalta vähintään 150 tuntia käyttöä.

21A.41 Tyyppihyväksyntätodistus

Tyyppihyväksyntätodistuksen ja rajoitetun tyyppihyväksyntätodistuksen katsotaan molempien kattavan tyyppisuunnitelman, käyttörajoitukset, tyyppihyväksyntätodistuksen lentokelpoisuutta ja päästöjä koskevat tietolomakkeet (spesifikaatiot), sovellettavat tyyppihyväksynnän perusteet ja ympäristönsuojeluvaatimukset, joita virasto vaatii noudatettaviksi, sekä mahdolliset muut ehdot tai rajoitukset, joita tuotteelle on määritetty sovellettavissa hyväksyntäspesifikaatioissa ja ympäristönsuojeluvaatimuksissa. Ilma-aluksen tyyppihyväksyntätodistus ja rajoitettu tyyppihyväksyntätodistus sisältävät molemmat lisäksi melua koskevat tyyppihyväksynnän tietolomakkeet. Moottorin tyyppihyväksymistodistuksen tietolomake sisältää myös tiedot päästövaatimusten noudattamisesta.

21A.44 Haltijan velvollisuudet

Jokaisen tyyppihyväksymistodistuksen tai rajoitetun tyyppihyväksymistodistuksen haltijan tulee

a) noudattaa kohdissa 21A.3, 21A.3B, 21A.4, 21A.55, 21A.57 ja 21A.61 määrättyjä velvollisuuksia, ja todistuksen haltijan on sitä varten jatkuvasti täytettävä kohdan 21A.14 kelpoisuutta koskevat vaatimukset, ja

b) tehdä alaluvun Q mukainen merkintä.

21A.47 Siirrettävyys

Tyyppihyväksyntätodistuksen tai rajoitetun tyyppihyväksyntätodistuksen saa siirtää vain sellaiselle toiselle luonnolliselle henkilölle tai oikeussubjektille, joka pystyy ottamaan vastatakseen kohdan 21A.44 mukaiset vaatimukset ja on sitä varten osoittanut pystyvänsä täyttämään kohdan 21A.14 mukaiset ehdot.

21A.51 Voimassaolo ja voimassa pysyminen

a) Tyyppihyväksyntätodistus ja rajoitettu tyyppihyväksyntätodistus ovat voimassa toistaiseksi. Ne pysyvät voimassa, mikäli: 1) todistuksen haltija täyttää jatkuvasti tämän osan vaatimukset ja 2) todistusta ei palauteta tai peruuteta viraston määräämien hallinnollisten menettelyjen mukaisesti.

b) Jos tyyppihyväksyntätodistus tai rajoitettu tyyppihyväksyntätodistus palautetaan tai peruutetaan, se toimitetaan virastolle.

21A.55 Tietojen säilyttäminen

Tyyppihyväksyntätodistuksen tai rajoitetun tyyppihyväksyntätodistuksen haltijan on pidettävä kaikki oleelliset suunnittelutiedot, piirustukset ja testausraportit mukaan lukien testatun tuotteen tarkastustiedot viraston käytettävissä ja tiedot on säilytettävä, jotta voidaan hankkia tarvittavat tiedot tuotteen jatkuvan lentokelpoisuuden ylläpitämisen sekä sovellettavien ympäristönsuojeluvaatimusten noudattamisen varmistamiseksi.

21A.57 Käsikirjat

Tyyppihyväksyntätodistuksen tai rajoitetun tyyppihyväksyntätodistuksen haltijan tulee laatia tuotteelle kaikkien sellaisten käsikirjojen alkuperäiskappaleet, joita sovellettavat tyyppihyväksynnän perusteet ja ympäristönsuojeluvaatimukset edellyttävät, ylläpitää ja päivittää niitä sekä toimittaa pyydettäessä virastolle käsikirjojen jäljenteet.

21A.61 Jatkuvan lentokelpoisuuden ylläpitämistä koskevat ohjeet

a) Tyyppihyväksyntätodistuksen tai rajoitetun tyyppihyväksyntätodistuksen haltijan tulee laatia jatkuvan lentokelpoisuuden ylläpitämistä varten vähintään yksi täydellinen ohjesarja, joka sisältää sovellettavien tyyppihyväksynnän perusteiden mukaisesti laaditut kuvaukset ja toteutusohjeet; ohjesarja on toimitettava jokaiselle yhden tai useamman ilma-aluksen, moottorin tai potkurin tunnetulle omistajalle tuotteen toimituksen yhteydessä tai välittömästi kyseisen ilma-aluksen ensimmäisen lentokelpoisuustodistuksen myöntämisen jälkeen, joista ajankohdista on valittava myöhäisempi, ja sen jälkeen antaa ohjeet pyynnöstä jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvollisuutta. Joidenkin jatkuvan lentokelpoisuuden ylläpitämistä koskevien käsikirjojen tai niiden osien toimittaminen, jotka liittyvät peruskorjaukseen tai muuhun suureen korjaukseen, saa viivästyä siihen saakka, kunnes tuote on otettu käyttöön, mutta ohjeiden on oltava käytettävissä ennen kuin mikään tuote saavuttaa määritetyn iän tai lentotuntien tai -käyttökertojen lukumäärän.

b) Lisäksi jatkuvan lentokelpoisuuden ylläpitämistä koskevien ohjeiden muutokset on toimitettava tuotteen kaikille tunnetuille käyttäjille sekä pyynnöstä jokaiselle, jonka on noudatettava jotakin ohjeisiin sisältyvää velvollisuutta. Virastolle tulee toimittaa ohjelma, josta käy ilmi, miten jatkuvan lentokelpoisuuden ylläpitämistä koskevien ohjeiden muutokset jaetaan.

(ALALUKU C — EI KÄYTÖSSÄ)

ALALUKU D — TYYPPIHYVÄKSYNTÄTODISTUKSIIN JA RAJOITETTUIHIN TYYPPIHYVÄKSYNTÄTODISTUKSIIN TEHTÄVÄT MUUTOKSET

21A.90 Soveltamisala

Tässä luvussa esitetään menettely tyyppisuunnitelmien ja tyyppihyväksyntätodistusten muuttamista varten sekä määritetään niiden hakijoiden ja haltijoiden oikeudet ja velvollisuudet. Tässä alaluvussa tehdyt viittaukset tyyppihyväksyntätodistuksiin kattavat sekä tyyppihyväksyntätodistukset että rajoitetut tyyppihyväksyntätodistukset.

21A.91 Tyyppisuunnitelman muutosten luokitus

Tyyppisuunnitelmien muutokset jaetaan suuriin ja pieniin muutoksiin. ”Pieni muutos” on muutos, joka ei vaikuta merkittävästi tuotteen massaan, tasapainoon, rakennelujuuteen, luotettavuuteen, käyttöominaisuuksiin, melutasoon, polttoaineen päästöihin, pakokaasupäästöihin tai muihin ominaisuuksiin, jotka vaikuttavat tuotteen lentokelpoisuuteen. Rajoittamatta kohtaa 21A.19 kaikkia muita muutoksia pidetään tässä luvussa ”suurina muutoksina”. Suuret ja pienet muutokset tulee hyväksyttää kohdan 21A.95 tai 21A.97 mukaisesti sekä merkitä asianmukaisesti.

21A.92 Kelpoisuusehdot

a) Vain tyyppikelpoisuustodistuksen haltija voi hakea tyyppisuunnitelmaan tehtävän merkittävän muutoksen hyväksymistä tämän alaluvun mukaisesti. Muiden on haettava tyyppisuunnitelmaan tehtävän suuren muutoksen hyväksymistä alaluvun E mukaisesti.

b) Kuka tahansa luonnollinen henkilö tai oikeussubjekti voi hakea tyyppisuunnitelmaan tehtävän pienen muutoksen hyväksymistä tämän alaluvun mukaisesti.

21A.93 Hakeminen

Hakemus tyyppisuunnitelmaan tehtävän muutoksen hyväksymisestä on tehtävä viraston määräämällä lomakkeella ja sen määräämin menetelmin, ja hakemuksessa on oltava:

a) muutoksen kuvaus, josta käyvät ilmi: 1) kaikki tyyppisuunnitelman ja hyväksyttyjen käsikirjojen osat, joihin muutos vaikuttaa, ja 2) hyväksyntäspesifikaatiot ja ympäristönsuojeluvaatimukset, joita noudattamaan muutos on suunniteltu kohdan 21A.101 mukaisesti.

b) Tiedot mahdollisista uudelleentarkastuksista, joita tarvitaan sen osoittamiseksi, että muutettu tuote on sovellettavien hyväksyntäspesifikaatioiden ja ympäristönsuojeluvaatimusten mukainen.

21A.95 Pienet muutokset

Tyyppisuunnitelmaan tehtävät pienet muutokset luokittelee ja hyväksyy joko:

a) virasto tai

b) asianmukaisesti hyväksytty suunnitteluorganisaatio viraston kanssa sovitun menettelyn mukaisesti.

21A.97 Suuret muutokset

a) Suuren muutoksen hyväksynnän hakijan tulee: 1) lähettää virastolle oleelliset tiedot sekä kaikki tarvittavat kuvaustiedot tyyppisuunnitelmaan tehtävästä muutoksesta, 2) osoittaa, että muutettu tuote on sovellettavien hyväksyntäspesifikaatioiden ja ympäristönsuojeluvaatimusten mukainen kohdassa 21A.101 määritetyllä tavalla, 3) ilmoittaa, että hakija on osoittanut sovellettavien tyyppihyväksyntäperusteiden ja ympäristönsuojeluvaatimusten noudattamisen ja toimittaa virastolle tiedot siitä, mihin tämä ilmoitus perustuu, ja 4) jos hakijalla on asianmukainen suunnitteluorganisaation hyväksyntä, antaa (a)(3) alakohdassa tarkoitettu vakuutus alaluvun J ehtojen mukaisesti. 5) Noudattaa kohdan 21A.33 ja tarvittaessa kohdan 21A.35 vaatimuksia.

b) Tyyppisuunnitelmaan tehtävän suuren muutoksen hyväksyntä on rajattu koskemaan vain sitä tai niitä tyyppisuunnitelman kokoonpanoja, joihin muutos on tehty.

21A.101 Sovellettavien tyyppihyväksyntäspesifikaatioiden ja ympäristönsuojeluvaatimusten määrääminen

a) Tyyppihyväksynnän muutoksen hakijan tulee osoittaa, että muutettu tuote noudattaa siihen sovellettavia lentokelpoisuussääntöjä, jotka ovat voimassa muutoksen hakemispäivänä, ja kohdan 21A.18 mukaisia ympäristönsuojeluvaatimuksia.

b) Kohdan (a) määräyksistä huolimatta hakija voi osoittaa, että muutettu tuote on yhdenmukainen jonkin aiemman kohdassa (a) määritetyn lentokelpoisuussääntöjen lisäyksen ja muun sellaisen hyväksyntäspesifikaation kanssa, jonka virasto katsoo liittyvän asiaan suoraan. Lentokelpoisuussääntöjen aiemmalle muutokselle ei kuitenkaan voida antaa etusijaa siihen lentokelpoisuussääntöön nähden, johon tyyppihyväksyntätodistuksessa on viitattu. Hakija voi osoittaa aiemman lentokelpoisuussääntöjen muutoksen vaatimuksenmukaisuuden jollakin seuraavista tavoista: 1) Muutos, jota virasto ei pidä merkittävänä. Virasto ottaa tietyn muutoksen merkityksellisyyttä arvioidessaan huomioon asiayhteyden ja kaikki asiaan liittyvät aiemmat suunnitelmamuutokset sekä kaikki tuotteen tyyppihyväksyntään kuuluvien sovellettavien hyväksyntäspesifikaatioiden asiaan liittyvät muutokset. Yhden seuraavista kriteereistä täyttäviä muutoksia pidetään automaattisesti merkittävinä: i) Yleiskokoonpanoa tai rakenneperiaatteita ei ole säilytetty. ii) Muutettavan tuotteen hyväksymiseen liittyneet oletukset eivät enää pidä paikkaansa. 2) Kysymyksessä on sellainen alue, järjestelmä, osa tai laite, johon muutos ei viraston mukaan vaikuta. 3) Kysymykseen tulee sellainen alue, järjestelmä, osa tai laite, johon muutos vaikuttaa, ja viraston mukaan alakohdassa (a) kuvatun lentokelpoisuusmääräyksen noudattaminen ei olennaisesti myötävaikuttaisi muutetun tuotteen turvallisuustasoon tai olisi epäkäytännöllistä toteuttaa.

c) Hakija, joka hakee muutosta ilma-alukseen (muuhun kuin roottori-ilma-alukseen), jonka enimmäispaino on enintään 2 722 kg tai turbiinittomaan roottori-ilma-alukseen, jonka enimmäispaino on enintään 1 361 kg, voi osoittaa, että muutettu tuote on tyyppihyväksynnässä käytettyjen tyyppihyväksyntäperusteiden mukainen. Jos virasto kuitenkin katsoo, että muutos on merkittävä jollakin alueella, virasto voi määrätä noudatettavaksi tyyppihyväksynnässä mainittujen tyyppihyväksymisperusteiden sellaista lisäystä, joka on voimassa hakemispäivänä, sekä mitä tahansa hyväksyntäspesifikaatiota, jonka virasto katsoo liittyvän asiaan suoraan, ellei virasto myös katso, että kyseisen lisäyksen tai hyväksyntäspesifikaation noudattaminen ei paranna merkittävästi muutetun tuotteen turvallisuustasoa tai että noudattaminen olisi epäkäytännöllistä.

d) Jos virasto katsoo, että muutoksenhakupäivänä voimassa oleva lentokelpoisuussääntö ei sisällä riittäviä vaatimuksia ehdotetun muutoksen osalta, hakijan on noudatettava myös kaikkia erityisehtoja ja niiden muutoksia, jotka on määrätty noudatettaviksi kohdan 21A.16B ehtojen mukaisesti, jotta voidaan saavuttaa turvallisuustaso, joka vastaa muutosta koskevan hakemuksen päivänä voimassa olevan lentokelpoisuussäännön avulla saavutettavaa tasoa.

e) Suuren lentokoneen ja suuren roottori-ilma-aluksen tyyppihyväksynnän muutosta koskeva hakemus on voimassa viisi vuotta ja minkä tahansa muun tyyppihyväksynnän muutoshakemus kolme vuotta. Jos muutosta ei ole hyväksytty tai on ilmeistä, että sitä ei tulla myöntämään tässä alakohdassa tarkoitetun ajanjakson kuluessa, hakija voi: 1) tehdä tyyppihyväksynnän muutoksesta uuden hakemuksen ja noudattaa kaikkia (a) kohdan ehtoja, joita sovellettiin myös alkuperäiseen muutosta koskevaan hakemukseen tai 2) hakea alkuperäiseen hakemukseen pidennystä ja noudattaa niitä valitsemiaan kohdan (a) mukaisia ehtoja, jotka ovat voimassa hakemuksen päivänä, joka on aikaisintaan sama päivä kuin tässä alakohdassa tarkoitettu päivä, jona muutos olisi viimeistään pitänyt hyväksyä alkuperäisen hakemuksen perusteella.

21A.103 Hyväksynnän myöntäminen

a) Hakijalla on oikeus siihen, että virasto hyväksyy tyyppisuunnitelman suuren muutoksen seuraavien edellytysten täyttyessä: 1) hakija on antanut kohdassa 21A.97(a)(3) tarkoitetun vakuutuksen ja 2) on osoitettu, että: i) muutettu tuote on sovellettavien tyyppihyväksyntäspesifikaatioiden ja ympäristönsuojeluvaatimusten mukainen, kuten kohdassa 21A.101 on määrätty, ii) mahdollisesti täyttämättä jääneet lentokelpoisuusehdot on kompensoitu tekijöillä, jotka antavat vastaavan turvallisuustason ja iii) Mikään piirre tai ominaisuus ei tee tuotteesta vaarallista niissä käyttötarkoituksissa, joita varten hyväksyntää haetaan.

b) Tyyppisuunnitelmaan tehtävä pieni muutos hyväksytään kohdan 21A.95 mukaisesti vain, mikäli on osoitettu, että muutettu tuote on sovellettavien hyväksyntäspesifikaatioiden mukainen sen mukaan, mitä kohdassa 21A.101 on määrätty.

21A.105 Tietojen säilyttäminen

Hakijan on pidettävä kaikki oleelliset suunnittelutiedot, piirustukset ja testausraportit mukaan lukien muutetun tuotteen tarkastustiedot viraston käytettävissä ja tiedot on säilytettävä, jotta voidaan hankkia tarvittavat tiedot muutetun tuotteen jatkuvan lentokelpoisuuden ylläpitämisen sekä sen sovellettavien ympäristönsuojeluvaatimusten mukaisuuden varmistamiseksi.

21A.107 Jatkuvan lentokelpoisuuden ylläpitämistä koskevat ohjeet

a) Tyyppisuunnitelmaan tehtävän pienen muutoksen hyväksynnän haltijan tulee laatia sen tuotteen jatkuvan lentokelpoisuuden ylläpitämistä varten, johon pieni muutos tehdään, vähintään yksi ohjesarja, joka sisältää sovellettavien tyyppihyväksymisperusteiden mukaisesti laaditut kuvaukset ja toteutusohjeet; ohjesarja on toimitettava jokaiselle yhden tai usean ilma-aluksen, moottorin tai potkurin tunnetulle omistajalle tuotteen toimituksen yhteydessä tai välittömästi kyseisen ilma-aluksen ensimmäisen lentokelpoisuustodistuksen myöntämisen jälkeen, joista ajankohdista on valittava myöhäisempi, ja sen jälkeen antaa ohjeiden muutokset pyynnöstä jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvollisuutta.

b) Lisäksi jatkuvan lentokelpoisuuden ylläpitämistä koskeviin ohjeisiin tehtävät muutokset on annettava kaikkien niiden tuotteiden tunnettujen käyttäjien tietoon, joissa pientä muutosta käytetään, ja ne on pyynnöstä annettava jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvollisuutta.

21A.109 Velvollisuudet ja EPA-merkintä

Tyyppisuunnitelman pienen muutoksen hyväksynnän haltijan tulee:

a) ryhtyä kohdassa 21A.4, 21A.105 ja 21A.107 määrättyihin toimenpiteisiin ja

b) tehdä kohdan 21A.804(a) mukainen merkintä, joka sisältää kirjaimet ”EPA” (jäljempänä ”European Part Approval”, osien eurooppalainen hyväksyntä).

ALALUKU E — LISÄTYYPPIHYVÄKSYNTÄTODISTUKSET

21A.111 Soveltamisala

Tässä luvussa esitetään menettely tyyppisuunnitelmien suurten muutosten hyväksymistä varten lisätyyppihyväksymismenettelyllä sekä määrätään tyyppihyväksyntätodistusten hakijoiden ja haltijoiden oikeuksista ja velvollisuuksista.

21A.112 Hakukelpoisuus

Luonnollinen henkilö tai oikeussubjekti (”organisaatio”), joka on osoittanut tai on osoittamassa pätevyytensä kohdan 21A.112B mukaisesti, voi hakea lisätyyppihyväksyntätodistusta tämän alaluvun ehtojen mukaisesti.

21A.112B Pätevyyden osoittaminen

a) Lisätyyppihyväksyntää hakevan organisaation on osoitettava pätevyytensä viraston alaluvun J mukaisesti myöntämän suunnitteluorganisaation hyväksynnän avulla.

b) Edellä olevasta (a) kohdasta poiketen hakija voi pyytää virastolta lupaa osoittaa pätevyytensä muulla tavoin ja käyttää siihen menettelytapoja, joissa määritetään erityiset suunnitteluperiaatteet, käytettävissä olevat resurssit sekä tämän alaluvun vaatimusten noudattamiseen tarvittavien toimenpiteiden järjestys.

21A.113 Lisätyyppihyväksyntätodistuksen hakeminen

a) Lisätyyppihyväksyntätodistusta koskeva hakemus on tehtävä viraston määräämällä lomakkeella ja sen määräämin tavoin.

b) Lisätyyppihyväksyntää koskevan hakemuksen mukana on toimitettava kohdassa 21A.93 vaaditut kuvaukset ja tunnistetiedot. Lisäksi hakemuksen mukana on toimitettava perustelut sille, että tiedot, joihin tunnistetiedot perustuvat, ovat riittävät joko hakijan omassa käytössä olevina resursseina tai tyyppihyväksynnän haltijan kanssa tehdyn sopimuksen perusteella.

21A.114 Vaatimustenmukaisuuden osoittaminen

Lisätyyppihyväksynnän hakijan on noudatettava kohdan 21A.97 määräyksiä.

21A.115 Lisätyyppihyväksyntätodistuksen myöntäminen

Hakijalla on oikeus viraston myöntämään lisätyyppihyväksyntätodistukseen seuraavien edellytysten täyttyessä:

a) kohdan 21A.103(a) vaatimukset on täytetty,

b) hakija on osoittanut pätevyytensä kohdan 21A.112B mukaisesti,

c) mikäli hakija on tehnyt tyyppihyväksyntätodistuksen haltijan kanssa kohdassa 21A.113(b) tarkoitetun sopimuksen: 1) tyyppihyväksyntätodistuksen haltija on ilmoittanut, ettei sillä ole teknisiä moitteita kohdan 21A.93 mukaisesti toimitettujen tietojen osalta ja 2) tyyppihyväksyntätodistuksen haltija on suostunut toimimaan yhteistyössä lisätyyppihyväksynnän haltijan kanssa sen varmistamiseksi, että kaikkia muutetun tuotteen jatkuvan lentokelpoisuuden ylläpitämiseen liittyviä velvollisuuksia noudatetaan kohtia 21A.44 ja 21A.118A noudattamalla.

21A.116 Siirrettävyys

Lisätyyppihyväksyntätodistuksen voi siirtää ainoastaan luonnolliselle henkilölle tai oikeussubjektille, joka pystyy huolehtimaan kohdan 21A.118A mukaisista velvoitteista ja on osoittanut kelpoisuutensa tätä varten kohdan 21A.11B kriteerien mukaisesti.

21A.117 Tuotteen sen osan muuttaminen, jota lisätyyppihyväksyntä koskee

a) Tuotteen siihen osaan, jota lisätyyppihyväksyntä koskee, tehtävät pienet muutokset on luokiteltava ja hyväksyttävä alaluvun D mukaisesti.

b) Tuotteen siihen osaan, jota lisätyyppihyväksyntä koskee, tehtävät suuret muutokset on hyväksyttävä erillisenä lisätyyppihyväksyntänä tämän alaluvun mukaisesti.

c) Edellä alakohdasta (b) poiketen tuotteen siihen osaan tehtävät suuret muutokset, jotka lisätyyppihyväksyntätodistuksen haltijan itsensä toimittama lisätyyppihyväksyntätodistus kattaa, voidaan hyväksyä muutoksena olemassa olevaan lisätyyppihyväksyntätodistukseen.

21A.118A Velvollisuudet ja EPA-merkintä

Jokaisen lisätyyppihyväksyntätodistuksen haltijan tulee

a) huolehtia velvollisuuksista, 1) joista määrätään kohdissa 21A.3, 21A.3B, 21A.4, 21A.105, 21A.119 ja 21A.120, 2) jotka johtuvat yhteistyöstä tyyppihyväksyntätodistuksen haltijan kanssa kohdan 21A.115(c)(2) mukaisesti, ja täytettävä kohdan 21A.112B kriteerit.

b) tehdä kohdan 21A.804(a) mukainen merkintä, joka sisältää kirjaimet ”EPA”.

21A.118B Voimassaolo ja voimassa pysyminen

a) Lisätyyppihyväksyntätodistus on voimassa toistaiseksi. Se pysyy voimassa, mikäli: 1) todistuksen haltija täyttää jatkuvasti tämän osan vaatimukset ja 2) todistusta ei ole palautettu tai peruutettu viraston määräämien hallinnollisten menettelyjen mukaisesti.

b) Jos tyyppihyväksyntätodistus tai rajoitettu tyyppihyväksyntätodistus palautetaan tai peruutetaan, se toimitetaan virastolle.

21A.119 Käsikirjat

Lisätyyppihyväksyntätodistuksen haltijan tulee laatia tuotteelle kaikkien sellaisten käsikirjojen alkuperäiskappaleet, joita sovellettavat tyyppihyväksymisperusteet ja ympäristönsuojeluvaatimukset edellyttävät ja jotka ovat tarpeen lisätyyppihyväksynnän muutosten kattamiseksi, ylläpitää ja päivittää niitä sekä toimittaa pyydettäessä virastolle käsikirjojen jäljenteet.

21A.120 Jatkuvan lentokelpoisuuden ylläpitämistä koskevat ohjeet

a) Ilma-aluksen, moottorin tai potkurin lisätyyppihyväksyntätodistuksen haltijan tulee laatia jatkuvan lentokelpoisuuden ylläpitämistä varten sovellettavien tyyppihyväksymisperusteiden mukaisesti vähintään yksi täydellinen muutosohjesarja, joka on toimitettava jokaiselle yhden tai useamman sellaisen ilma-aluksen, moottorin tai potkurin tunnetulle omistajalle, jonka ominaisuuksia lisätyyppihyväksyntä koskee, tuotteen toimituksen yhteydessä tai välittömästi kyseisen ilma-aluksen ensimmäisen lentokelpoisuustodistuksen myöntämisen jälkeen, joista ajankohdista on valittava myöhäisempi, ja sen jälkeen antaa ohjeet pyynnöstä jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvollisuutta. Joidenkin jatkuvan lentokelpoisuuden ylläpitämistä koskevien käsikirjojen muutosten tai niiden osien toimittaminen, jotka liittyvät peruskorjaukseen tai muuhun suureen korjaukseen, saa viivästyä siihen saakka, kunnes tuote on otettu käyttöön, mutta ohjeiden on oltava käytettävissä ennen kuin mikään tuote saavuttaa määrätyn iän tai lentotuntien tai käyttökertojen lukumäärän.

b) Lisäksi jatkuvan lentokelpoisuuden ylläpitämistä koskeviin ohjeisiin tehtävät muutokset on annettava kaikkien niiden tuotteiden tunnettujen käyttäjien tietoon, joissa lisätyyppihyväksyntä käytetään, ja ne on pyynnöstä annettava jokaisen sellaisen henkilön käytettäväksi, jonka on noudatettava jotakin ohjeisiin sisältyvää velvollisuutta. Virastolle tulee toimittaa ohjelma, josta käy ilmi, miten jatkuvan lentokelpoisuuden ylläpitämistä koskevien ohjeiden muutokset jaetaan.

ALALUKU F — TUOTANTO ILMAN TUOTANTO-ORGANISAATION HYVÄKSYNTÄÄ

21A.121 Soveltamisala

a) Tässä alaluvussa määrätään menettelytavat sellaiseen tuotteeseen, osaan ja laitteeseen sovellettavien suunnittelutietojen noudattamisen osoittamiseksi, joka on tarkoitettu valmistettavaksi ilman alaluvun G mukaista tuotanto-organisaation hyväksyntää.

b) Tässä alaluvussa määrätään tämän alaluvun mukaisesti valmistettujen tuotteiden, osien tai laitteiden valmistajan velvollisuuksia koskevista säännöistä.

21A.122 Hakukelpoisuus

Luonnollinen henkilö tai oikeussubjekti voi hakea vaatimustenmukaisuuden osoittamista yksittäisille tuotteille, osille tai laitteille tämän alaluvun mukaisesti seuraavien edellytysten täyttyessä:

a) hakijalla on hyväksyntä tai hän on hakenut hyväksyntää, joka kattaa kyseisen tuotteen, osan tai laitteen suunnittelun tai

b) hakija on varmistanut riittävän koordinaation tuotannon ja suunnittelun välillä tekemällä suunnitteluhyväksynnän haltijan tai hakijan kanssa asianmukaisen sopimuksen.

21A.124 Hakeminen

a) Yksittäisten tuotteiden, osien ja laitteiden vaatimuksenmukaisuuden osoittamista koskeva hakemus tulee tehdä toimivaltaisen viranomaisen määräämällä lomakkeella ja sen määräämällä tavalla.

b) Hakemuksen tulee sisältää: 1) todisteet, joista käy soveltuvin osin ilmi: i) että alaluvun G mukaisen tuotanto-organisaation hyväksynnän myöntäminen ei olisi asianmukaista; tai ii) että tuotteen, osan tai laitteen sertifiointi tai hyväksyminen tämän alaluvun mukaisesti on tarpeen odotettaessa alaluvun G mukaista tuotanto-organisaation hyväksyntää. 2) Yhteenveto kohdassa 21A.125(b) vaadituista tiedoista.

21A.125 Hyväksymiskirjeen myöntäminen

Hakijalla on oikeus saada toimivaltaisen viranomaisen myöntämä hyväksymiskirje, jossa viranomainen hyväksyy yksittäisten tuotteiden, osien ja laitteiden vaatimustenmukaisuuden osoittamisen tämän alaluvun mukaisesti, sen jälkeen kun:

a) se on laatinut tuotannonvalvontajärjestelmän, jonka avulla varmistetaan, että jokainen tuote, osa tai laite on sitä koskevien suunnittelutietojen mukainen ja sen tila on turvallisen käytön kannalta hyväksyttävä.

b) se on toimittanut käsikirja, joka sisältää: 1) kohdassa (a) vaaditun tuotannonvalvontajärjestelmän kuvauksen, 2) kuvauksen keinoista, joiden avulla tuotannonvalvontajärjestelmässä tehdään johtopäätöksiä, 3) kuvauksen kohdissa 21A.127 ja 21A.128 tarkoitetuista testeistä sekä niiden henkilöiden nimet, joilla on toimivalta kohdassa 21A.130 (a) tarkoitetuissa asioissa.

c) hakija on osoittanut pystyvänsä antamaan apua kohtien 21A.3 ja 21A.129(d) mukaisesti.

21A.125B Havainnot

a) Jos saadaan objektiivisia todisteita siitä, että hyväksymiskirjeen haltija ei noudata tämän osan vaatimuksia, havainnot luokitellaan seuraavasti: 1) Tason yksi havainto on mikä tahansa sellainen poikkeama tämän osan vaatimuksista, josta voi seurata hallitsemattomia poikkeamia sovellettavista suunnittelutiedoista ja joka voi vaikuttaa ilma-aluksen turvallisuuteen. 2) Tason kaksi havaintoja ovat kaikki poikkeamat tämän osan vaatimuksista, joita ei luokitella tason yksi havainnoiksi.

b) Tason kolme havainto on mikä tahansa seikka, jonka on objektiivisten todisteiden perusteella todettu sisältävän mahdollisia ongelmia, joista voi seurata kohdan (a) mukainen poikkeama vaatimuksista.

c) Kun ilmoitus kohdan 21B.143 mukaisesta havainnosta on saatu, 1) tason yksi havainnon osalta hyväksymiskirjeen haltijan on osoitettava toimivaltaista viranomaista tyydyttävät korjaustoimenpiteet enintään 21 työpäivän kuluessa siitä, kun havainnoista on tehty kirjallinen vahvistus, 2) tason kaksi havainnon osalta toimivaltaisen viranomaisen hyväksymän korjausajanjakson on vastattava havainnon luonnetta ylittämättä alun pitäen kuitenkaan kuutta kuukautta. Tietyissä olosuhteissa ja poikkeamahavainnon luonteeseen perustuen toimivaltainen viranomainen voi kuitenkin jatkaa kuuden kuukauden ajanjaksoa toimivaltaista viranomaista tyydyttävän korjaussuunnitelman mukaisesti, 3) tason kolme havainto ei edellytä hyväksymiskirjeen haltijalta välittömiä toimenpiteitä.

d) Tason yksi ja kaksi havaintojen osalta hyväksymiskirjeen noudattamatta jättäminen voi edellyttää sen osittaista tai kokonaista, rajoittamista, peruuttamista määräajaksi tai pysyvästi kohdan 21B.145 mukaisesti. Hyväksymiskirjeen haltijan tulee toimittaa viipymättä vahvistus tiedosta hyväksymiskirjeen rajoittamisesta, peruuttamisesta määräajaksi tai pysyvästi.

21A.125C Voimassaolo ja voimassapysyminen

a) Hyväksymiskirje myönnetään rajoitetuksi ajaksi enintään vuodeksi. Se pysyy voimassa, ellei: 1) hyväksymiskirjeen haltija jätä osoittamatta tämän alaluvun mukaisesti sovellettavien vaatimusten noudattamista, tai 2) ole olemassa todisteita siitä, että valmistaja ei pysty valvomaan tuotteiden, osien tai laitteiden tuotantoa sopimuksen mukaisella tavalla, tai 3) valmistaja enää täytä kohdan 21A.122 vaatimuksia, tai 4) hyväksymiskirjettä ole palautettu tai peruutettu määräajaksi 21B.145 mukaisesti tai se ole lakannut olemasta voimassa.

b) Jos kirje palautetaan tai peruutetaan tai sen voimassaolo lakkaa, se toimitetaan toimivaltaiselle viranomaiselle.

21A.126 Tuotannonvalvontajärjestelmä

a) Kohdassa 21A.125(a) vaaditun tuotannonvalvontajärjestelmän on tarjottava keinot seuraavien havaintojen tekemiseksi: 1) Lopputuotteessa käytettävät saapuvat materiaalit ja ostetut tai alihankintana teetetyt osat ovat sovellettavien suunnittelutietojen määritelmien mukaiset. 2) Saapuvat materiaalit sekä ostetut tai alihankintana teetetyt osat on merkitty asianmukaisesti. 3) Lopputuotteen laatuun ja turvallisuuteen vaikuttavat prosessit, valmistustekniikat ja -menetelmät toteutetaan toimivaltaisen viranomaisen hyväksymien erittelyiden mukaisesti. 4) Suunnitelmien muutokset, mukaan lukien materiaalivaihdokset, on hyväksytty alaluvun D tai E mukaisesti ja tarkastettu ennen niiden ottamista käyttöön lopputuotteessa.

b) Kohdassa 21A.125(a) vaaditun tuotannonvalvontajärjestelmän tulee olla myös sellainen, että sen avulla voidaan varmistaa seuraavat seikat: 1) Tuotannossa olevat osat tarkistetaan sovellettavien suunnittelutietojen vaatimustenmukaisuuden varalta sellaisissa tuotantovaiheissa, joissa on mahdollista tehdä tarkkoja arvioita. 2) Vaurioituvat ja pilaantuvat materiaalit säilytetään sopivissa tiloissa ja riittävän hyvin suojattuina. 3) Ajantasaiset suunnittelupiirustukset ovat helposti tuotanto- ja tarkastushenkilöstön käytettävissä ja niitä käytetään tarvittaessa. 4) Hylätyt materiaalit ja osat erotetaan muista ja merkitään tavalla, joka estää niiden asentamisen lopputuotteeseen. 5) Suunnittelutiedoista tai -määrityksistä poikkeamisen vuoksi käyttämättä jätetyt materiaalit ja osat, joita voidaan harkita käytettäväksi lopputuotteessa, tarkastetaan ja hyväksytään suunnittelun ja valmistuksen tarkastusmenettelyn mukaisesti. Materiaalit ja osat, jotka todetaan menettelyssä käyttökuntoisiksi, merkitään asianmukaisesti ja tarkastetaan, mikäli niitä on tarpeen työstää tai korjata. Materiaalit ja osat, jotka hylätään tässä menettelyssä, merkitään ja hävitetään sen varmistamiseksi, että niitä ei käytetä lopputuotteessa. 6) Tuotannonvalvontajärjestelmässä syntyviä tietoja ylläpidetään, niihin merkitään tiedot valmiista tuotteesta tai osasta, silloin kun se on mahdollista, ja valmistaja säilyttää ne voidakseen antaa tarvittavat tiedot tuotteen jatkuvan lentokelpoisuuden ylläpitämisestä.

21A.127 Testit: ilma-alukset

a) Jokaisen tämän alaluvun mukaisesti valmistetun ilma-aluksen valmistajan tulee laatia hyväksytty tuotannon maa- ja lentotestausmenettely sekä tarkastuslomakkeet ja testata jokainen tuottamansa ilma-alus näiden lomakkeiden mukaisesti voidakseen osoittaa vaatimustenmukaisuuden oleelliset seikat kohdan 21A.125(a) mukaisesti.

b) Jokaisen tuotannon testausmenettelyn tulee sisältää ainakin seuraavat kohdat: 1) Käsittelyominaisuuksien tarkastaminen. 2) Lentosuoritusarvojen tarkastaminen (tavanomaista ilma-aluksen kojeistoa käyttäen). 3) Ilma-aluksen kaikkien laitteiden ja järjestelmien asianmukaisen toiminnan tarkastaminen. 4) Sen tarkastaminen lentotestin jälkeen, että kaikki kojeet on merkitty asianmukaisesti ja että kaikki kilvet ja tarvittavat lentokäsikirjat on asennettu. 5) Ilma-aluksen käyttöominaisuuksien tarkastaminen maassa. 6) Testattavalle ilma-alukselle erityisten piirteiden tarkastaminen.

21A.128 Testit: moottorit ja potkurit

Jokaisen tämän alaluvun mukaisesti valmistettujen moottorien tai potkurien valmistajan tulee tehdä jokaiselle moottorille tai säätöpotkurille hyväksyttävä tyyppihyväksyntätodistuksen haltijan asiakirjoissa eritelty toimintatesti sen toteamiseksi, toimiiko laite asianmukaisesti koko sillä toiminta-alueella, jolle se on tyyppihyväksytty, jotta hän voi todeta kohdan 21A.125(a) oleellisten osien vaatimusten noudattamisen.

21A.129 Valmistajan velvollisuudet

Jokaisen tämän alaluvun mukaisesti valmistetun tuotteen, osan tai laitteen valmistajan tulee:

a) Antaa toimivaltaiselle viranomaiselle mahdollisuus tarkastaa jokainen tuote, osa tai laite.

b) Säilyttää valmistuspaikalla kaikki tekniset tiedot ja piirustukset, jotka ovat tarpeen sen määrittämiseksi, onko tuote sovellettavien suunnittelutietojen mukainen.

c) Ylläpitää tuotannonvalvontajärjestelmää, jonka avulla varmistetaan, että jokainen tuote on sitä koskevien suunnittelutietojen mukainen ja sen tila on turvallisen käytön kannalta hyväksyttävä.

d) Antaa tyyppihyväksyntätodistuksen, rajoitetun tyyppihyväksyntätodistuksen tai suunnitteluorganisaation hyväksynnän haltijalle apua tuotettaviin tuotteisiin, osiin tai laitteisiin liittyvissä asioissa, jotka liittyvät lentokelpoisuuden ylläpitämiseksi tehtäviin toimenpiteisiin.

e) Laatia ja ylläpitää turvallisuuden takaamiseksi sisäistä poikkeamien raportointijärjestelmää, jonka avulla voidaan kerätä ja arvioida poikkeamaraportit ja tunnistaa ei-toivottu kehitys tai käsitellä puutteita, sekä koota raportoitavat poikkeamat. Järjestelmään tulee kuulua myös menettely poikkeamiin liittyvien oleellisten tietojen arvioimista sekä niihin liittyvien tietojen julkaisemista varten.

f) 1) Raportoida tyyppihyväksyntätodistuksen, rajoitetun tyyppihyväksyntätodistuksen tai suunnitteluhyväksynnän haltijalle kaikki tapaukset, joissa valmistaja on luovuttanut tuotteet, osat tai laitteet ja niiden on myöhemmin todettu sisältävän poikkeamia sovellettavista suunnittelutiedoista, sekä selvittää tyyppihyväksyntätodistuksen, rajoitetun tyyppihyväksyntätodistuksen tai suunnitteluhyväksynnän haltijan kanssa poikkeamat, joista voi seurata haittaa turvalliselle käytölle. 2) Ilmoittaa virastolle ja jäsenvaltion toimivaltaiselle viranomaiselle kaikki alakohdan (1) mukaisesti havaitut poikkeamat, joista voi seurata vaaratilanne. Raportit on tehtävä viraston määräämällä lomakkeella ja tavalla kohdan 21A.3(b)(2) mukaisesti tai lomakkeella ja tavalla, jonka jäsenvaltion toimivaltainen viranomainen hyväksyy. 3) Jos valmistaja toimii toisen tuotanto-organisaation tavarantoimittajana, ilmoitettava myös kyseiselle toiselle organisaatiolle kaikista tapauksista, joissa valmistaja on luovuttanut tuotteita, osia tai laitteita kyseiselle organisaatiolle ja havainnut myöhemmin, että niissä on mahdollisesti poikkeamia sovellettavista suunnittelutiedoista.

21A.130 Vaatimustenmukaisuusilmoitus

a) Jokaisen tämän alaluvun mukaisesti valmistetun tuotteen, osan tai laitteen valmistajan tulee antaa vaatimustenmukaisuusilmoitus täydellisten ilma-alusten osalta EASA 52 -lomakkeella tai muiden tuotteiden, osien tai laitteiden osalta EASA 1 -lomakkeella (katso liite). Ilmoituksen allekirjoittaa valtuutettu henkilö, jolla on vastuuasema tuotanto-organisaatiossa.

b) Vaatimustenmukaisuusilmoituksen tulee sisältää: 1) jokaisen tuotteen, osan tai laitteen osalta ilmoitus siitä, että kyseinen tuote, osa tai laite on hyväksyttyjen suunnittelutietojen mukainen ja turvallinen käyttää, 2) jokaisen ilma-aluksen osalta ilmoitus siitä, että ilma-alus on testattu maassa ja lennossa kohdan 21A.127(a) mukaisesti, 3) jokaisen moottorin tai säätöpotkurin osalta ilmoitus siitä, että valmistaja on tehnyt kyseiselle moottorille tai potkurille toiminnan lopputarkastuksen kohdan 21A.128 mukaisesti sekä moottorien osalta lisäksi moottorin tyyppihyväksynnän haltijan toimittamiin tietoihin perustuvan tarkastuksen siitä, että jokainen valmis moottori on moottorin valmistuspäivänä sovellettavien päästörajoitusten mukainen.

c) Jokaisen tällaisen tuotteen, osan tai laitteen valmistajan tulee: 1) siirtäessään tuotteen, osan tai laitteen omistusoikeuden ensimmäisen kerran, 2) hakiessaan ilma-alukselle ensimmäistä lentokelpoisuustodistusta, tai 3) hakiessaan moottorin, potkurin, osan tai laitteen ensimmäistä lentokelpoisuusasiakirjaa esitettävä ajan tasalla oleva vaatimustenmukaisuusilmoitus toimivaltaisen viranomaisen tarkastettavaksi.

d) Toimivaltainen viranomainen vahvistaa vaatimustenmukaisuusilmoituksen omalla allekirjoituksellaan, mikäli se toteaa tarkastuksen perusteella, että tuote, osa tai laite on sitä koskevien suunnittelutietojen mukainen ja turvallisessa käyttökunnossa.

ALALUKU G — TUOTANTO-ORGANISAATION HYVÄKSYNTÄ

21A.131 Soveltamisala

Tässä luvussa määritetään

a) menettely tuotanto-organisaation hyväksynnän myöntämistä varten tuotanto-organisaatioille, jotka osoittavat tuotteiden, osien ja laitteiden vaatimustenmukaisuuden niitä koskevien suunnittelutietojen suhteen.

b) tällaisen hyväksynnän hakijoita ja haltijoita koskevat oikeudet ja velvollisuudet.

21A.133 Hakukelpoisuus

Luonnollinen henkilö tai oikeussubjekti (”organisaatio”) voi hakea hyväksyntää. Hakijan tulee:

a) perustella määritetyn työn laajuuden osalta, miksi tämän alaluvun mukainen hyväksyntä on tarpeen tietyn suunnitelman vaatimustenmukaisuuden osoittamiseksi,

b) olla kyseisen suunnitelman hyväksynnän haltija tai hakenut sitä, tai

c) olla varmistanut riittävän koordinaation tuotannon ja suunnittelun välillä tekemällä kyseisen suunnitelman hyväksynnän haltijan tai sellaisen hakijan kanssa asianmukaisen sopimuksen.

21A.134 Hakeminen

Tuotanto-organisaation hyväksyntää on haettava toimivaltaiselta viranomaiselta sen määräämällä lomakkeella ja sen määräämiä menettelyjä noudattaen, ja hakemuksen tulee sisältää yhteenveto kohdassa 21A.143 vaadituista tiedoista sekä kohdan 21A.151 mukaisesti myönnettäväksi haettavista hyväksymisehdoista.

21A.135 Tuotanto-organisaation hyväksynnän myöntäminen

Organisaatiolla on oikeus saada toimivaltaisen viranomaisen myöntämä tuotanto-organisaation hyväksyntä osoitettuaan noudattavansa tämän alaluvun asiaa koskevia vaatimuksia.

21A.139 Laatujärjestelmä

a) Tuotanto-organisaation tulee osoittaa, että se on perustanut laatujärjestelmän ja pystyy ylläpitämään sitä. Laatujärjestelmän tiedot on kirjattava asiakirjoihin. Laatujärjestelmän on oltava sellainen, että sen avulla organisaatio pystyy varmistamaan, että jokainen organisaation tai sen kumppanien valmistama tai muualta ostettu tai alihankintana teetetty tuote, osa tai laite on sitä koskevien suunnittelutietojen mukainen ja turvallinen käyttää, ja voi näin käyttää kohdassa 21A.163 määritettyjä oikeuksia.

b) Laatujärjestelmän tulee sisältää seuraavat osat: 1) Hyväksynnän laajuus huomioon ottaen seuraavia seikkoja koskevat tarkastusmenettelyt: i) Asiakirjojen julkaiseminen, hyväksyminen tai muuttaminen. ii) Tavarantoimittajien ja alihankkijoiden arviointitarkastukset ja valvonta. iii) Sen varmistaminen, että kaikki saapuvat tuotteet, osat, materiaalit ja laitteet, mukaan lukien tuotteiden ostajien uutena tai käytettynä toimittamat nimikkeet, ovat sovellettavien suunnittelutietojen määritelmien mukaiset. iv) Tunnistettavuus ja jäljitettävyys. v) Valmistusprosessit. vi) Tarkastaminen ja testaus, mukaan lukien tuotannon lentotestit. vii) Työvälineiden, jigien ja testauslaitteiden kalibrointi. viii) Niiden osien valvonta, jotka eivät täytä vaatimuksia. ix) Lentokelpoisuuden koordinointi suunnitteluhyväksynnän hakijan tai haltijan kanssa. x) Tietojen kerääminen ja säilyttäminen. xi) Henkilökunnan ammattitaito ja pätevyys. xii) Valmistustodistusten myöntäminen. xiii) Käsittely, varastointi ja pakkaus. xiv) Sisäiset laatuauditoinnit ja niistä seuraavat korjaustoimenpiteet. xv) Hyväksymisehtojen mukaisesti tehtävä työ, joka tehdään muualla kuin hyväksytyssä toimipaikassa. xvi) Tuotannon valmistumisen jälkeen mutta ennen toimitusta tehtävä työ, jonka tarkoituksena on pitää ilma-alus turvallisessa käyttökunnossa. ▼M4 xvii) Ilmailuluvan myöntäminen ja siihen liittyvien lento-olosuhteiden hyväksyminen. ▼B Tarkastusmenettelyihin tulee sisältyä erityisehdot, jotka koskevat kriittisiä osia. 2) Riippumaton laadunvarmistusvalvontatoiminto laatujärjestelmän dokumentoitujen menettelyjen noudattamisen ja niiden riittävyyden valvomiseksi. Valvontaan tulee kuulua järjestelmä palautteen antamiseksi kohdassa 21A.145(c)(2) mainitulle henkilölle tai henkilöryhmälle ja lopulta kohdassa 21A.145(c)(1) tarkoitetulle johtajalle korjaustoimenpiteiden varmistamiseksi tarvittaessa.

21A.143 Käsikirja

a) Organisaation on toimitettava toimivaltaiselle viranomaiselle tuotanto-organisaation käsikirja, joka sisältää seuraavat tiedot: 1) Vastuussa olevan johtajan allekirjoittama vakuutus siitä, että tuotanto-organisaation käsikirjassa ja muissa käsikirjoissa, joihin siinä viitataan, määritellään, miten hyväksytty organisaatio täyttää tämän alaluvun vaatimukset ja miten niitä noudatetaan jatkuvasti. 2) Toimivaltaisen viranomaisen kohdan 21A.145(c)(2) mukaisesti hyväksymien johtajien asema ja nimet. 3) Kohdassa 21A.145(c)(2) tarkoitettujen johtajien tehtävät ja velvollisuudet, mukaan lukien asiat, joita he voivat käsitellä organisaation puolesta suoraan toimivaltaisen viranomaisen kanssa; 4) Organisaatiokaavio, josta käyvät ilmi kohtien 21A.145(c)(1) ja (2) mukaisesti vaadittujen johtajien vastuuketjut. 5) Kohdassa 21A.145(d) tarkoitettu luettelo valmistustodistusten antajista. 6) Yleinen kuvaus käytettävissä olevista henkilöresursseista. 7) Yleinen kuvaus toimitiloista, jotka sijaitsevat tuotanto-organisaation toimiluvassa mainituissa osoitteissa. 8) Yleinen kuvaus tuotanto-organisaation työn laajuudesta hyväksymisehtojen kannalta. 9) Menettelyt, joiden mukaisesti organisaation muutoksista ilmoitetaan toimivaltaiselle viranomaiselle. 10) Tuotanto-organisaation käsikirjan muutosmenettelyt. 11) Kuvaus kohdassa 21A.139(b)(1) vaaditusta laatujärjestelmästä ja menettelyistä. 12) Luettelo kohdassa 21A.139(a) tarkoitetuista ulkopuolisista kumppaneista.

b) Tuotanto-organisaation käsikirjaan tehdään muutokset, jotka ovat tarpeen organisaation kuvauksen pitämiseksi ajan tasalla ja toimivaltaiselle viranomaiselle toimitetaan jäljenteet kaikista muutoksista.

21A.145 Hyväksyntää koskevat vaatimukset

Tuotanto-organisaation on osoitettava kohdan 21A.143 mukaisesti toimitettujen tietojen perusteella, että:

a) se pystyy yleisten hyväksymisvaatimusten, toimitilojen, työolosuhteiden, laitteiden ja työkalujen, prosessien ja niihin liittyvien materiaalien, henkilöstön lukumäärän ja ammattitaidon sekä yleisen organisaation avulla suoriutumaan kohdan 21A.165 mukaisista velvoitteistaan.

b) kaikkien tarvittavien lentokelpoisuus-, melu-, polttoaine- ja pakokaasupäästötietojen osalta: 1) Tuotanto-organisaatio saa virastolta ja tyyppihyväksynnän, rajoitetun tyyppihyväksynnän tai suunnitteluhyväksynnän haltijalta tai hakijalta tiedot, joita tarvitaan sovellettavien suunnittelutietojen noudattamisen arvioimiseksi. 2) Tuotanto-organisaatio on laatinut menettelyn, jonka avulla varmistetaan, että lentokelpoisuus-, melu-, polttoaine- ja pakokaasupäästötiedot otetaan asianmukaisesti huomioon organisaation tuotantotiedoissa. 3) Tietoja ylläpidetään ja ne ovat kaikkien henkilökunnan jäsenten saatavilla, joiden on tarpeen käyttää tietoja tehtäviensä suorittamiseksi.

c) johdon ja henkilöstön osalta: 1) Tuotanto-organisaatio on nimittänyt johtajan, joka on vastuussa toimivaltaiselle viranomaiselle. Johtajan vastuuseen organisaatiossa kuuluu sen varmistaminen, että tuotanto tapahtuu vaadittujen standardien mukaisesti ja että tuotanto-organisaatio täyttää jatkuvasti kohdassa 21A.143 tarkoitetun käsikirjan tiedot ja menettelyt. 2) Tuotanto-organisaatio on nimittänyt henkilön tai henkilöryhmän, jonka tehtävänä on varmistaa, että organisaatio täyttää tämän osan vaatimukset, sekä määrittänyt kunkin henkilön toimivallan. Tällainen henkilö tai henkilöt ovat suoraan vastuussa alakohdassa (c)(1) tarkoitetulle johtajalle. Nimitettyjen henkilöiden tietojen, taustan ja kokemuksen on oltava asianmukainen heidän velvollisuuksiensa täyttämisen kannalta. 3) Kaikkien tasojen henkilöstölle on annettu sille määrättyjen tehtävien suorittamisen kannalta asianmukaiset oikeudet ja yhteistyö tuotanto-organisaation sisällä on täydellistä ja tehokasta lentokelpoisuutta, melua, polttoaineen päästöä ja pakokaasupäästöjä koskevissa asioissa.

d) valmistustodistusten antajien osalta tuotanto-organisaatio on antanut heille valtuutuksen allekirjoittaa kohdan 21A.163 mukaisesti myönnettäviä asiakirjoja toimiluvan laajuuden ja ehtojen mukaisesti: 1) Valmistustodistusten antajien tietämys, tausta (mukaan lukien muut tehtävät organisaatiossa) ja kokemus ovat heille kuuluvien tehtävien kannalta asianmukaiset. 2) Tuotanto-organisaatio pitää kirjaa kaikista valmistustodistusten antajista sekä heidän valtuuksiensa laajuudesta. 3) Valmistustodistusten antajille annetaan todisteet heidän valtuuksiensa laajuudesta.

21A.147 Hyväksytyssä tuotanto-organisaatiossa tapahtuvat muutokset

a) Tuotanto-organisaation hyväksynnän myöntämisen jälkeen kaikki hyväksytyn tuotanto-organisaation muutokset, joilla on merkitystä tuotteen, osan tai laitteen vaatimustenmukaisuuden osoittamisen tai lentokelpoisuuden sekä melu-, polttoaine-, ja pakokaasupäästöjen kannalta, erityisesti laatujärjestelmän muutokset, on hyväksytettävä toimivaltaisella viranomaisella. Hyväksymishakemus on tehtävä toimivaltaiselle viranomaiselle kirjallisesti ja organisaation tulee osoittaa toimivaltaiselle viranomaiselle ennen muutoksen toteuttamista, että organisaatio täyttää muutoksen jälkeen edelleen kohdan tämän luvun vaatimukset.

b) Toimivaltainen viranomainen määrää ehdot, joiden täyttyessä tämän alaluvun mukaisesti hyväksytty tuotanto-organisaatio saa toimia muutosten tekemisen aikana, ellei toimivaltainen viranomainen totea, että hyväksyntä on peruutettava määräajaksi.

21A.148 Toimipaikan muutokset

Hyväksytyn tuotanto-organisaation tuotantotilojen sijainnin muutosta on pidettävä merkittävänä muutoksena, joten se on tehtävä kohdan 21A.147 mukaisesti.

21A.149 Siirrettävyys

Tuotanto-organisaation hyväksyntää ei voi siirtää muutoin kuin omistajan muutoksen yhteydessä, jolloin kyseessä on kohdan 21A.147 soveltamisen kannalta merkittävä muutos.

21A.151 Hyväksymisehdot

Hyväksymisehdoissa tulee määrittää työn laajuus, tuotteet tai osa- ja laiteluokat tai molemmat, joiden osalta hyväksynnän haltija saa harjoittaa kohdassa 21A.163 tarkoitettuja oikeuksia.

Ehdot on ilmoitettava tuotanto-organisaation hyväksynnän osana.

21A.153 Hyväksymisehtojen muuttaminen

Kaikkien hyväksymisehtojen muutosten on oltava toimivaltaisen viranomaisen hyväksymiä. Hyväksymisehtojen muutosta koskeva hakemus tulee tehdä toimivaltaisen viranomaisen määräämällä lomakkeella ja sen määräämällä tavalla. Hakijan on täytettävä tämän alaluvun asiaa koskevat vaatimukset.

21A.157 Tarkastukset

Tuotanto-organisaation on tehtävä järjestelyt, joiden avulla toimivaltainen viranomainen pystyy tekemään tarkastuksia, mukaan lukien kumppanien ja alihankkijoiden tarkastukset, jotka ovat tarpeen tämän alaluvun sovellettavien vaatimusten noudattamisen varmistamiseksi.

21A.158 Havainnot

a) Jos saadaan objektiivisia todisteita siitä, että tuotanto-organisaation hyväksynnän haltija ei noudata tämän osan vaatimuksia, havainnot luokitellaan seuraavasti: 1) Tason yksi havainto on mikä tahansa sellainen poikkeama tämän osan vaatimuksista, josta voi seurata hallitsemattomia poikkeamia sovellettavista suunnittelutiedoista ja joka voi vaikuttaa ilma-aluksen turvallisuuteen. 2) Tason kaksi havaintoja ovat kaikki poikkeamat tämän osan vaatimuksista, joita ei luokitella tason yksi havainnoiksi.

b) Tason kolme havainto on mikä tahansa seikka, jonka on objektiivisten todisteiden perusteella todettu sisältävän mahdollisia ongelmia, joista voi seurata kohdan (a)mukainen poikkeama vaatimuksista.

c) Kun havaintoja koskeva ilmoitus on vastaanotettu kohdan 21B.225 mukaisesti: 1) tason yksi havainnon osalta tuotanto-organisaation hyväksynnän haltijan on osoitettava toimivaltaista viranomaista tyydyttävät korjaustoimenpiteet enintään 21 työpäivän kuluessa siitä, kun havainnoista on tehty kirjallinen vahvistus, 2) tason kaksi havainnon osalta toimivaltaisen viranomaisen hyväksymän korjausajanjakson on vastattava havainnon luonnetta ylittämättä alun pitäen kuitenkaan kuutta kuukautta. Tietyissä olosuhteissa ja poikkeamahavainnon luonteeseen perustuen toimivaltainen viranomainen voi kuitenkin jatkaa kuuden kuukauden ajanjaksoa toimivaltaista viranomaista tyydyttävän korjaussuunnitelman mukaisesti., 3) tason kolme havainto ei edellytä tuotanto-organisaation hyväksynnän haltijalta välittömiä toimenpiteitä.

d) Tason kaksi havainnon osalta tuotanto-organisaation hyväksyntä voidaan rajoittaa kokonaan tai osittain, perua määräajaksi tai pysyvästi kohdan 21B.245 mukaisesti. Tuotanto-organisaation hyväksynnän haltijan tulee toimittaa viipymättä vahvistus tiedosta tuotanto-organisaation hyväksynnän rajoittamisesta, peruuttamisesta määräajaksi tai pysyvästi.

21A.159 Voimassaolo ja voimassa pysyminen

a) Tuotanto-organisaation hyväksyntä on voimassa toistaiseksi. Se pysyy voimassa, ellei: 1) tuotanto-organisaatio jätä osoittamatta tämän alaluvun sovellettavien vaatimusten noudattamista, 2) haltija tai jokin sen kumppani tai alihankkija estä toimivaltaista viranomaista tekemästä kohdan 21A.157 mukaisia tarkastuksia, 3) ole olemassa todisteita siitä, että tuotanto-organisaatio ei pysty valvomaan hyväksynnän mukaisten tuotteiden, osien tai laitteiden tuotantoa tyydyttävällä tavalla, 4) tuotanto-organisaatio enää täytä kohdan 21A.133 vaatimuksia, tai 5) todistusta ole palautettu tai peruutettu määräajaksi kohdan 21B.245 mukaisesti.

b) Palautettu tai määräajaksi peruutettu todistus tulee toimittaa toimivaltaiselle viranomaiselle.

21A.163 Oikeudet

Tuotanto-organisaation hyväksynnän haltija saa kohdan 21A.135 hyväksymisehdot huomioon ottaen:

a) harjoittaa tämän osan mukaista tuotantotoimintaa.

b) kokonaisten ilma-alusten osalta ja esitettäessä kohdan 21A.174 mukainen vaatimustenmukaisuusilmoitus (EASA 52 -lomake) ilma-aluksen lentokelpoisuustodistuksen ja melutodistuksen ilman muiden todisteiden esittämistä.

c) muiden tuotteiden, osien tai laitteiden osalta, myöntää valmistustodistuksen (EASA 1 -lomake) ►M1 ————— ◄ ilman muiden todisteiden esittämistä.

d) huoltaa organisaation tuottamaa uutta ilma-alusta ja myöntää tästä huollosta huoltotodistuksen (EASA 53 -lomake).

▼M4

e) myöntää valmistamalleen ilma-alukselle luvan ilmailuun 21A.711(c) kohdan mukaisesti sekä hyväksyä lento-olosuhteet 21A.710(b) kohdan mukaisesti tuotannosta vastaavan toimivaltaisen viranomaisen kanssa sovittuja menettelyjä noudattaen, kun tuotanto-organisaatio valvoo itse hyväksyntänsä nojalla ilma-aluksen kokoonpanoa ja vahvistaa yhdenmukaisuuden lentämistä varten hyväksyttyjen suunnitteluehtojen kanssa.

▼B

21A.165 Haltijan velvollisuudet

Tuotanto-organisaation hyväksynnän haltijan tulee:

a) varmistaa, että kohdan 21A.143 mukaisesti laadittua tuotanto-organisaation käsikirjaa ja asiakirjoja, joihin siinä viitataan, käytetään organisaatiossa työskentelyn perusasiakirjoina.

b) hoitaa tuotanto-organisaatiota tuotanto-organisaation hyväksynnässä hyväksyttyjen tietojen ja menettelyjen mukaisesti.

c) 1) määrittää, että jokainen valmis ilma-alus on tyyppisuunnitelman mukainen ja turvallisessa käyttökunnossa ennen vaatimustenmukaisuusilmoitusten lähettämistä toimivaltaiselle viranomaiselle, tai 2) määrittää, että muut tuotteet, osat tai laitteet ovat täydelliset ja täyttävät niitä koskevat suunnittelutiedot ja ovat turvallisessa käyttökunnossa ennen EASA 1 -lomakkeen lähettämistä lentokelpoisuuden todistamiseksi, sekä lisäksi moottorien osalta määrittää moottorin tyyppihyväksynnän haltijan toimittamien tietojen mukaisesti, että kukin valmis moottori on siihen sovellettavien, moottorin valmistumispäivänä voimassa olevien kohdassa 21A.18(b) määritettyjen päästövaatimusten mukainen, millä todetaan päästövaatimusten noudattaminen, tai 3) määrittää, että muut tuotteet, osat tai laitteet ovat niitä koskevien tietojen mukaisia ennen EASA 1 -lomakkeen myöntämistä vaatimustenmukaisuustodistuksena;

d) tallentaa yksityiskohtaiset tiedot kaikista tehdyistä töistä.

e) Laatia ja ylläpitää turvallisuuden takaamiseksi sisäistä poikkeamien raportointijärjestelmää, jonka avulla voidaan kerätä ja arvioida poikkeamaraportit ja tunnistaa ei-toivottu kehitys tai käsitellä puutteita, sekä koota raportoitavat poikkeamatta. Järjestelmään tulee kuulua myös menettely poikkeamiin liittyvien oleellisten tietojen arvioimista sekä niihin liittyvien tietojen julkaisemista varten.

f) 1) raportoida tyyppihyväksynnän tai suunnitteluhyväksynnän haltijalle kaikki tapaukset, joissa tuotanto-organisaatio on luovuttanut tuotteet, osat tai laitteet ja niiden on myöhemmin todettu sisältävän poikkeamia sovellettavista suunnittelutiedoista, sekä selvittää tyyppihyväksynnän tai suunnitteluhyväksynnän haltijan kanssa poikkeamat, joista voi seurata haittaa turvalliselle käytölle. 2) Ilmoittaa virastolle ja jäsenvaltion toimivaltaiselle viranomaiselle kaikki alakohdan (1) mukaisesti havaitut poikkeamat, joista voi seurata vaaratilanne. Raportit on tehtävä viraston tai jäsenvaltion toimivaltaisen viranomaisen määräämällä lomakkeella ja tavalla kohdan 21A.3(b)(2) mukaisesti tai lomakkeella ja tavalla, jonka jäsenvaltion toimivaltainen viranomainen hyväksyy. 3) Jos tuotanto-organisaation hyväksynnän haltija toimii toisen tuotanto-organisaation tavarantoimittajana, ilmoitettava myös kyseiselle toiselle organisaatiolle kaikista tapauksista, joissa tuotanto-organisaatio on luovuttanut tuotteita, osia tai laitteita kyseiselle organisaatiolle ja havainnut myöhemmin, että niissä on mahdollisesti poikkeamia sovellettavista suunnittelutiedoista.

g) Antaa tyyppihyväksynnän tai suunnitteluorganisaation hyväksynnän haltijalle apua tuotettaviin tuotteisiin, osiin tai laitteisiin liittyvissä asioissa, jotka liittyvät lentokelpoisuuden ylläpitämiseksi tehtäviin toimenpiteisiin.

h) Perustaa arkistointijärjestelmä, joka sisältää organisaation kumppaneilleen, tavarantoimittajilleen ja alihankkijoilleen määräämät vaatimukset ja jonka avulla voidaan varmistaa käytettyjen tietojen säilyminen tuotteiden, osien tai laitteiden vaatimustenmukaisuuden perusteluksi. Tällaiset tiedot on annettava toimivaltaisen vir